title: Arlingtonin piirikunta

text: Arlingtonin piirikunta on Yhdysvaltain pinta-alaltaan pienin itsehallinnollinen piirikunta. Piirikuntaa johtaa viisihenkinen hallitus, jonka jäsenet valitaan limittäisiksi nelivuotiskausiksi. Hallitus nimittää piirikunnanjohtajan, joka on piirikunnan hallinnon korkein toimeenpaneva virkamies. Kuten muissakin Virginian piirikunnissa, Arlingtonissa on viisi vaaleilla valittua virkamiestä: seriffi, tuomioistuimen virkailija, yleinen syyttäjä, varainhoitaja ja veronkantaja. Verovuoden 2009 talousarvio oli 1,177 miljardia dollaria.


title: Arlingtonin piirikunta

text: Arlingtonin piirikunta on yksi Virginian demokraattisvoittoisimmista piirikunnista. Sen enemmistö äänesti republikaanista presidenttiehdokasta viimeksi 1980, ja kaikki piirikunnan vaaleilla valitut virkamiehet ovat demokraatteja. Arlington valitsee myös neljä edustajaa Virginian edustajainhuoneeseen ja kaksi edustajaa osavaltion senaattiin.


title: Arlingtonin piirikunta

text: Vuonna 2013 työpaikkoja oli 228 500. Arlingtonissa on ollut toistuvasti Virginian alin työttömyysprosentti. Vuosien 2007-2009 finanssikriisin aikana se nousi 4,2 prosenttiin, Virginian keskiarvon ollessa 6,6 prosenttia, ja koko maan 9,5 prosenttia. Vuonna 2012 piirikunnan työttömyysprosentti oli 3,5.


title: Arlingtonin piirikunta

text: Vuonna 2013 Arlingtonin yhdyskuntasuunnitteluvirasto arvioi, että piirikunnassa oli reilut 108 000 asuntoa. Vuonna 2013 kaikkien asuntojen keskihinta oli 524 700 dollaria ja omakotitalojen keskihinta 702 472 dollaria.


title: Arlingtonin piirikunta

text: Monen Yhdysvaltain liittovaltion viraston päämaja on Arlingtonissa. Tällaisia ovat mm. ilmavoimien tutkimuskeskus, asevoimien tutkimusorganisaatio DARPA, Yhdysvaltain huumepoliisi DEA, kansainvälisten suhteiden instituutti, kansallinen tiedesäätiö, merivoimien tutkimuskeskus, liikenneturvallisuusvirasto, puolustusministeriö, kalastus- ja metsästysvirasto, ja liittovaltion seriffin toimisto.


title: Arlingtonin piirikunta

text: Arlingtonissa päämajaansa pitäviä yrityksiä ovat ml. AES, Allbritton Communications, Alcade and Fay, Arlington Asset Investment, CACI, Corporate Executive Board, ENVIRON International Corporation, ESI International, FBR Capital Markets, Interstate Hotels & Resorts, Rosetta Stone ja Strayer Education.


title: Arlingtonin piirikunta

text: Muita Arlingtonissa sijaitsevia järjestöjä ovat mm. ympäristöjärjestöt The Conservation Fund, Conservation International ja The Nature Conservancy, kuluttajaelektroniikan tuottajien etujärjestö Consumer Electronics Association, uskonnollinen yhteisö The Fellowship, naisasiasäätiö Feminist Majority Foundation, autovakuutusyhtiöiden tutkimuskeskus, sähkötuottajaosakuntien liitto, julkisen palvelun televisioverkko PBS, armeijan virkistys- ja koulutusjärjestö USO, ja USA-Taiwan-yritysneuvosto.


title: Arlingtonin piirikunta

text: Arlingtonin sotilashautausmaa perustettiin Yhdysvaltain sisällissodan aikaan etelävaltioiden kenraali Robert E. Leen kodin Arlington Housen tiluksille. Se sijaitsee Washingtonista katsoen Potomac-joen vastarannalla, puolustusministeriön päärakennuksesta Pentagonista pohjoiseen. Lähes 300 000 haudallaan Arlingtonin sotilashautausmaa on Yhdysvaltain toiseksi suurin kansallinen hautausmaa. Yhdysvaltain kakkien sotien veteraaneja itsenäisyyssodasta Afganistanin sotaan on haudattu hautausmaalle.


title: Arlingtonin piirikunta

text: Myös Tuntemattoman sotilaan hautana tunnettu Tuntemattomien hauta (engl. The Tomb of the Unknowns) sijaitsee kukkulalla, jolta avautuu näkymä Washingtoniin. Presidentti John F. Kennedy vaimonsa ja joidenkin lastensa kanssa on haudattu Arlingtonin sotilashautausmaalle, ja haudalla palaa ikuinen liekki. Myös hänen veljensä, senaattorit Robert F. Kennedy ja Edward M. Kennedy, on haudattu lähistölle. Ainoa toinen hautausmaalle haudattu presidentti on myös korkeimman oikeuden puheenjohtajana toiminut William Howard Taft.


title: Arlingtonin piirikunta

text: Muita lähellä hautausmaata sijaitsevia nähtävyyksiä ovat Iwo Jiman muistomerkkinä tunnettu merijalkaväen muistomerkki, ilmavoimien muistomerkki, naissotilaiden muistomerkki, Alankomaiden lahjoittama tornikellopeli, ja Fort Myerin tukikohta.


title: Arlingtonin piirikunta

text: Pentagon on Yhdysvaltain puolustusministeriön päämaja. Se vihittiin käyttöönsä 15.1.1943, ja se on maailman suurin toimistorakennus. Vaikka se sijaitsee Arlingtonissa, sen postiosoitteessa toimipaikkana käytetään Washingtonia.


title: Arlingtonin piirikunta

text: Viisikulmaisessa rakennuksessa työskentelee 23 000 sotilasta ja siviilityöntekijää, ja noin 3 000 puolustussektorin ulkopuolista palveluhenkilökuntaan kuuluvaa. Rakennuksessa on viisi kerrosta ja kussakin kerroksessa viisi sisäkkäistä rengasmaista käytävää. Sitä pidetään pohjapiirustukseltaan edelleen yhtenä maailman tehokkaimmista toimistorakennuksista: vaikka käytävää on kaikkiaan 28 kilometriä (17,5 mailia), pisin kahden pisteen välinen kävelymatka rakennuksessa on n. seitsemän minuuttia.


title: Arlingtonin piirikunta

text: Arlingtonin liikennejärjestelmä liittyy kiinteästi Washingtonin metropolialueen järjestelmään. Piirikunnan kautta kulkee kaksi interstate-valtatietä, Interstate 66 Arlingtonin pohjoisosassa ja Interstate 395 sen itäosassa. Arlingtonin tieverkon koko pituus on 605 km (376 mailia).


title: Arlingtonin piirikunta

text: Suurin osa Arlingtonin kadunnimistä noudattaa yhtenäistä käytäntöä, jossa pohjois-eteläsuuntaiset kadut on nimetty, idästä alkaen, aakkosjärjestyksessä olevilla alkukirjaimilla, ensin yksitavuisilla nimillä a:sta z:aan, sitten kaksitavuisilla jne. Suuri osa itä-länsisuuntaisista kaduista on puolestaan numeroitu. Route 50 –valtatie, jonka Arlingtonin osuus tunnetaan nimellä Arlington Boulevard, kulkee itä-länsisuunnassa piirikunnan poikki, ja katujen nimissä käytetään etuliitettä ”North” tai ”South” ilmaisemaan onko kyseinen katu tai kadunosuus valtatien pohjois- vai eteläpuolella.


title: Arlingtonin piirikunta

text: Washingtonin metroverkoston oranssi, sininen, keltainen ja hopeinen linja kulkevat Arlingtonin eri osien kautta. Piirikunnan joukkoliikenteeseen kuuluvat lisäksi Virginia Railway Express –lähijuna, seutuliikenteen linja-autot (Metrobus, Fairfax Connector ja PRTC), sekä piirikunnan sisäiset Arlington Transit –bussit.


title: Arlingtonin piirikunta

text: Washingtonin alueen pääasiallinen kotimaan liikennettä palveleva lentokenttä Ronald Reagan Washington National Airport sijaitsee Arlingtonissa. Kaksi muuta lähiseudun lentokenttää ovat Virginiassa Fairfaxin ja Loudounin piirikunnissa sijaitseva Dullesin kansainvälinen lentoasema, ja Marylandissa Anne Arundelin piirikunnassa sijaitseva Baltimore-Washington International Thurgood Marshall Airport.


title: Arlingtonin piirikunta

text: Arlingtonin alueella on 138 km (86 mailia) pyöräkaistoja ja pyöräteitä. Suuri osa pyöräilyreiteistä kulkee Potomac-joen ja sen sivuhaarojen rantamilla, käytöstä poistettujen rautateiden pohjia pitkin, ja suurten teiden myötäisesti. Vuokrapolkupyörien saatavuus helpottui suuresti vuonna 2010, kun automatiikkaa hyödyntävä Capital Bikeshare –vuokrauspalvelu aloitti toimintansa piirikunnassa perustamalla 14 itsepalveluperiaatteella toimivaa vuokrauspistettä.


title: Arlingtonin piirikunta

text: Arlingtonin piirikunnan koulutoimi (Arlington Public Schools) hallinnoi 22 ala-asteen koulua (elementary school), viittä yläasteen koulua (middle school) ja neljää kunnallista lukiota (high school).


title: Arlingtonin piirikunta

text: Piirikunnalla on viisijäseninen koululautakunta, jonka jäsenet valitaan limittäisiksi nelivuotiskausiksi. Virginian laki ei salli poliittisten puolueiden asettavan ehdokkaita koululautakuntaan.


title: Arlingtonin piirikunta

text: Ainoa yliopisto, jonka pääkampus on Arlingtonissa on katolinen Marymount University. Muilla yliopistoilla on piirikunnassa sivukampuksia, kuten George Mason Universityllä Virginia Squaren alueella, ja Virginia Techillä Ballstonissa.


title: Arlingtonin piirikunta

text: Arlingtonin ja sitä ympäröivän seudun ilmastoa luonnehtivat kuumat, kosteat kesät ja leudosta viileään vaihtelevat talvet. Köppenin ilmastoluokituksen jaottelussa Arlington kuuluu subtrooppiseen kosteaan ilmastotyyppiin (Cfa).


title: Flight 93

text: Flight 93 on Peter Marklen ohjaama elokuva vuodelta 2006. Se kertoo syyskuun 11. päivän iskujen United Airlinesin lennon 93:n tapahtumista fiktion keinoin.


title: Sifridus-kalkki

text: Sifridus-kalkki, myös: Sigfriduksen ehtoolliskalkki on keskiaikainen kalkki joka on valmistettu Saksassa Westfalenissa noin vuonna 1240. Ehtoollisastia jouduttiin luovuttamaan Osnabrückin tuomiokirkosta kolmekymmenvuotisen sodan aikana Ruotsin kuninkaan Kustaa II Aadolfin joukoille, jotta nämä eivät olisi polttaneet kaupunkia (ns. palovero). Se päätyi myöhemmin Viipurin tuomiokirkkoon. Nykyään se kuuluu Porvoon tuomiokirkon esineistöön.


title: Sifridus-kalkki

text: Hopeinen ja osittain kullattu Sifridus-kalkki on noin 23 cm korkea. Kalkkiin on tehty pakottamalla ja filigraanityönä kuvia, joissa on kohtauksia Raamatun tapahtumista.


title: National Mall

text: Washington Mall eli National Mall on puisto Washingtonissa, Yhdysvaltain pääkaupungissa. Puisto sijaitsee paikalla, johon suunniteltiin vuonna 1791 pääkaupungin keskeistä puistokatua, jota ei kuitenkaan koskaan rakennettu. Sen varrella sijaitsee useita merkittäviä muistomerkkejä ja museoita, kuten esimerkiksi Lincolnin muistomerkki ja Washington-monumentti sekä National Gallery of Art ja National Museum of Natural History. Keskeisen sijaintinsa takia puistossa on pidetty merkittäviä mielenosoituksia ja ulkoilmatapahtumia.


title: Alttarikaappi

text: Alttarikaappi eli siipialttari on moniosainen alttaritaulu, joka kehittyi 1300-luvulla Keski-Euroopassa. Alttarikaapit ovat usein triptyykkejä.


title: Alttarikaappi

text: Alttarilaitteille yleensä tuli tarvetta etenkin katolisessa kirkossa 1200-luvun alkupuolella, kun papit alkoivat toimittaa messua selin seurakuntaan.


title: Alttarikaappi

text: Alttarikaappi koostuu kahdesta tai useammasta hartauskuvasta. Uskonnollisaiheiset kuvat voivat olla maalauksia, reliefejä tai pieniä veistoksia. Siipialttari sijoitetaan kirkossa alttarin taakse tai joskus itse alttarille. Jos se on sijoitettu kuoriin seinästä irralleen, kaapin molemmat puolet voidaan maalata. Alttarikaapin veistoksin ja maalauksin varustettua jalustaa nimitetään predellaksi.


title: Alttarikaappi

text: Alun perin kristillinen alttari oli pöytä, jonka sivuissa oli maalauksia, puuleikkauksia ja metallipakotuksia. Vähitellen mukaan tuli pyhäinjäännöksiä suojaava maalauksin kuvitettu seinäke, joka oli usein kolmiosainen. Siitä kehittyi 1200-luvulla pyhimyskaappi. Vähitellen 1300-luvulla yleistyivät alttarikaapit, jotka ovat enemmänkin kokoontaitettavia ja muunneltavia alttaritauluja kuin varsinaisesti kaappeja.


title: Alttarikaappi

text: Alttarikaappeja tehtiin kirkkoihin eniten 1400-luvulla. Niiden tilalle tulivat ensin Italiasta alkaen alttariseinät 1500-luvulla ja kevyemmät alttaritaulut 1800-luvulla.


title: Koke

text: Jorge Resurreción Merodio eli Koke (s. 8. tammikuuta 1992 Madrid, Madridin maakunta, Espanja) on espanjalainen jalkapalloilija. Hän edustaa Espanjan pääsarjassa pelaavaa Atlético Madridia. Koke on pelipaikaltaan keskikenttäpelaaja.


title: Koke

text: Koke pelasi Atléticon nuorisojoukkueissa 12-vuotiaasta asti. Hän nousi seuran B-joukkueeseen vuonna 2008 ja debytoi edustusjoukkueessa vain vuotta myöhemmin. Koke tuli mukaan vaihtopelaajana Atléticon Ahvenanmaalla pelaamassa ystävyysottelussa Maarianhaminan IFK:ta vastaan kesäkuussa 2009. Ensimmäisen virallisen liigaottelun Koke sai nimiinsä saman vuoden syyskuussa, kun hän tuli niin ikään vaihdosta peliin toisella puoliajalla ottelussa Barcelonaa vastaan. Kaudella 2009–2010 hän pelasi pääasiassa B-joukkueessa. Helmikuussa 2011 Koke solmi seuran kanssa kesäkuuhun 2016 ulottuvan jatkosopimuksen ja on kuulunut vuoden alusta lähtien edustusjoukkueen kokoonpanoon. Koke teki ensimmäisen pääsarjamaalinsa helmikuun 26. päivänä 2012 numeroihin 2–2 päättyneessä kotiottelussa Sevillaa vastaan.


title: Koke

text: Kaudella 2013-14 Koken edustama Atlético sijoittui toiseksi Mestarien liigassa häviten loppuottelussa Real Madridille. Hän auttoi seuransa voittamaan kuitenkin Espanjan mestaruuden ja antoi sarjassa toiseksi eniten maaliinjohtaneita syöttöjä (13). Kauden jälkeen Koke sopimuksen vuoteen 2019 asti Atléticon kanssa.


title: Koke

text: Koke on edustanut Espanjaa eri ikäkausimaajoukkueissa. Hän toimi maansa joukkueen kapteenina syksyllä 2009 Nigeriassa pelatussa alle 17-vuotiaiden MM-turnauksessa, jossa Espanja sijoittui kolmanneksi. Koke valittiin Espanjan alle 19-vuotiaiden maajoukkueeseen, joka pelasi kesällä 2010 Ranskassa järjestetyssä ikäluokan EM-turnauksessa. Espanja jäi hopeasijalle hävittyään finaalissa Ranskalle. Koke kuului Espanjan joukkueeseen Brasilian MM-kilpailuissa 2014.


title: Wakeskating

text: Wakeskating on hyvin läheisesti wakeboardingia ja rullalautailua muistuttava laji. Wakeskatingissä käytettävä lauta eli wakeskate muistuttaa hyvin paljon wakeboardia, mutta se on pienempi eikä siinä ole siteitä. Wakeskatella voi tehdä erilaisia temppuja joko veneen peräaallosta tai rakennetusta hyppyristä. Wakeskatella voi myös "reilata" eli liukua putkea pitkin. Liikkeelle wakeskatella voi lähteä wakeboardin tapaan, tai hypätä joltakin kiinteältä kohteelta, kuten korkealta laiturilta, veneen lähtiessä liikkeelle.


title: Karaiskakis Stadion

text: Karaiskakis Stadion () on jalkapallostadion, joka sijaitsee Pireuksessa Kreikassa. Se toimii jalkapalloseura Olympiakosin kotikenttänä. Stadionin kapasiteetti on 33 334 ja se avattiin vuonna 1896. Historiansa aikana sitä on kunnostettu kunnolla kahteen kertaan vuosina 1964 ja 2004.


title: Karaiskakis Stadion

text: Stadion on saanut nimensä kuuluisan kreikkalaisen Georgios Karaiskakisin mukaan.


title: Violetta Villas

text: Violetta Villas (s. 10. kesäkuuta 1938 – 5. joulukuuta 2011) oli puolalaissyntyinen laulaja, äänialaltaan sopraano. Hänen koko nimensä oli "Czesława Maria Violetta Elise Gospodarek-Kowalczyk de domo Cieślak".


title: Yhdysvaltain ulkoministeriö

text: Yhdysvaltain ulkoministeriö () on ministeriö, joka huolehtii Yhdysvaltojen kansainvälisistä suhteista. Se on maan vanhin ministeriö, perustettu vuonna 1789. Ministeriö toimii "Harry S Truman Building" -nimisessä rakennuksessa Washington (DC):ssä muutaman korttelin päässä Valkoisesta talosta. Ministeriötä johtaa Yhdysvaltain ulkoministeri.


title: Mohammed Atef

text: Mohammed Atef (1944–2001) oli Egyptissä syntynyt ja Afganistanissa asunut sotilaskoulutuksen saanut henkilö, jota epäiltiin Al-Qaidan keskeiseksi vaikuttajaksi. Yhdysvallat surmasi hänet marraskuussa 2001 Terrorisminvastaisessa sodassa. Atef kertoi haastattelussa osallistuneensa Yhdysvaltojen vastustamiseen Somaliassa vuonna 1992, ja Yhdysvallat syytti häntä myös vuoden 1998 lähetystöpommi-iskuista Itä-Afrikassa.


title: Banaanityöläisten joukkomurha

text: Banaanityöläisten joukkomurha () oli 6. joulukuuta 1928 Ciénagan kaupungissa Kolumbiassa tapahtunut väkivaltainen selkkaus, jossa Kolumbian armeija kukisti väkivalloin parempia työolosuhteita vaatineen työläisjoukon.


title: Banaanityöläisten joukkomurha

text: Yhdysvaltalaisen United Fruit Companyn työläiset vaativat muun muassa 8 tunnin työpäivää ja 6-päiväistä työviikkoa, sekä toivoivat vuoropuhelua työnantajan kanssa. Tapahtumassa sai surmansa tuntematon määrä hedelmäplantaasin työntekijöitä. Arviot kuolleiden määrästä vaihtelevat eri lähteissä 47 - 2000 ihmisen välillä.


title: Banaanityöläisten joukkomurha

text: Tapahtumasta vaiettiin vuosikymmenien ajan, mutta se tuli julki Gabriel García Márquezin teoksen "Sadan vuoden yksinäisyys" ilmestyttyä.


title: Dolabella auricularia

text: Dolabella auricularia on indopasifisella merialueella elävä merijäniksiin kuuluva nilviäinen. Muodoltaan se on vino kiila, joka muuttuu hartioista pyrstöä kohti litteämmäksi. Keskellä selkää on lihasmassan keskellä jäänteet kotilon kuoresta. Selkäpuolella on myös ulosvirtausaukko ja sisäänvirtaussifoni. Väriltään tämä nilviäinen on epämääräisen vihreän ja ruskean kirjava, ja maastoutuu hyvin alustaansa. Vahingoittuessaan se purskauttaa ulos purppuranpunaista "mustetta". Tämä on yksi suurimmista merijäniksistä ja voi kasvaa joidenkin lähteiden mukaan jopa puolitoista metriä pitkäksi, toisten mukaan puolimetriseksi. Se liikkuu aktiivisimmin öiseen aikaan.


title: Dolabella auricularia

text: "Dolabella auricularian" elimistöstä saadaan syöpälääkettä.


title: Quake III: Revolution

text: Quake III: Revolution (tai Q3R) on ensimmäisen persoonan ammuntapeli, jonka on tehnyt id Software. Pelin idea on tappaa kaikki viholliset erilaisilta areenoilta, kunnes pelaaja on kaikkein mahtavin. Peli julkaistiin PlayStation 2:lle vuonna 2001.


title: Quake III: Revolution

text:
Pelissä on kampanja- ja areenapelimuodot. Kampanjassa voi jatkaa tarinaa ja nousua areenoiden mestariksi. Areenassa saa pelata vapaasti melkein mitä tahansa kenttää.
Deathmatchissa pelaaja tai pelaajat voivat ottaa kaikki yleisimmät areenat ja kaikki viholliset, sekä 0-100 tappoa (jotta voi voittaa), sekä 5-120 minuuttia peliaikaa. Deathmatchista on myös Team Deathmatch, jossa sininen ja punainen tiimi taistelee. Capture the Flag, jossa täytyy kaapata valkoinen lippu (Neutral Flag) ja palauttaa omaan tukikohtaan. Team Capture the Flagissa pitää kaapata joko punainen tai sininen lippu, riippuen kummalla puolella on. Possession, jossa täytyy pitää valkoista lippua tietyn aikaa voittaakseen. Single Weapon Deathmatchissa on vain yksi ase.


title: Quake III: Revolution

text: Kampanjassa on viisi pelattavaa hahmoa, jotka kehittyvät ajan myötä. Kehitysvaiheet järjestyksessä: Slave (Orja), Freeman (Vapaa mies), Warrior (Soturi), Warlord (Sotalordi) ja Lord of Battle (Taistelun herra).


title: Quake III: Revolution

text: Sarge on ihminen, jolla on harmaat, lyhyet hiukset ja hän polttaa aina sikaria. Anarki on cyberpunkkari, jolla on suu ommeltu kiinni, ja häntä on kohdeltu kaltoin (verijäljistä päätellen). Hänellä on myös leijulauta, jolla hän kulkee ympäriinsä. Doom on päähenkilö pelistä Doom. Hänellä on vihreät vaatteet ja harmaa kypärä. Klesk on punainen piikikäs avaruusolento. Ajan myötä hänestä kehittyy koko ajan koneen tapaiseksi. Daemia on naispuolinen ihmissotilas, jolla on punaiset silmät.


title: Quake III: Revolution

text:
Pelin alkuvideossa näytetään Sarge, yksi pelin henkilöistä, taistelemassa (luultavasti) Quake 2:sta tuttuja Stroggeja vastaan. Pian Sargen ammukset loppuvat ja hän tekee rynnäkön Stroggeja kohtaan. Stroggit ovat juuri hyökkäämässä Sargen kimppuun, mutta Sarge teleportataan muualle ja hänen sikarinsa putoaa maahan.
Quake 3 Arenassa tämä video jatkuu hieman, mutta tuntemattomasta syystä se ei ole Revolutionissa.


title: Quake III: Revolution

text:
Pelin alussa voi valita yhden viidestä pelattavasta hahmosta taistelemaan.
Campaignissa yleisin muoto on Deathmatch. Sen lisäksi on aivan erikoinen, Deathmatch: Kills vs Time, jossa pitää tappaa esim. 20 vihollista 10 minuutissa.
Pelissä on Tierit (suom. Sitoja), joka tässä tapauksessa tarkoittaa jaksoa. Pelin ensimmäisessä kentässä areenamestari Vadrigar puhuu sinulle ja halveksuukin hieman.


title: Quake III: Revolution

text: Campaignissa on erikoiset Elimination pelimuodot. Eliminationissa saa kuolla 10 kertaa ja pitää tappaa muut viholliset 2-3 kertaa, riippuen eliminationista. Toisenlainen eliminaatio on "Skirmish", jossa on 3 eri areenaa, joilla pitää taistella. Vadrigar tulee neljännessä eliminationissa lopuksi, mutta ei kuole vielä silloinkaan. Viidennessä eliminationissa Vadrigar tulee yksin, mutta on paljon nopeampi ja vaikeampi ja hänet pitää tappaa yhden kerran. Viimeisessä taistelussa on vain 5 elämää.


title: Quake III: Revolution

text: Kun Vadrigar on voitettu, pelaajahahmo seisoo Vadrigarin paikalla, jossa tämä aina seisoi ja sen jälkeen tulee uusi pelattava kenttä, The Keeper, jossa ovat vihollisina Reaper ja Mistress, pelistä Dungeon Keeper. Sen pelattuaan tulee lopputekstit, mutta ei lopetusvideota.


title: Saba (Karibia)

text: Saba on Alankomaihin kuuluva saari Karibianmerellä. Se muodostaa oman erityisasemassa olevan kuntansa. Saaren pinta-ala on 13 neliökilometriä. Vuonna 2013 saaren asukasmääräksi laskettiin 1991. Juancho E. Yrausquinin lentoasema palvelee saaren lentoliikennettä.


title: Saba (Karibia)

text: Saba kuului vuoteen 2010 Alankomaiden Antilleihin, joka hajotettiin 10. lokakuuta. Sabasta, Bonairesta ja Sint Eustatiuksesta tuli erityiskuntia ja Sint Maartenista sekä Curaçaosta autonomisia valtioita.


title: Hamlet liikemaailmassa

text: Hamlet liikemaailmassa on Aki Kaurismäen ohjaama ja käsikirjoittama suomalainen mustan huumorin sävyttämä draamaelokuva vuodelta 1987. Se perustuu William Shakespearen näytelmään "Hamlet", jonka tapahtumat on sijoitettu nykyaikaan suomalaiseen puunjalostusalan perheyritykseen. Nimiosassa esiintyy Pirkka-Pekka Petelius. Elokuvaa esitettiin valmistumisensa jälkeen lukuisilla kansainvälisillä elokuvafestivaaleilla ja se myytiin useisiin maihin. Pertti Hilkamo sai elokuvasta lavastus-Jussin. Elokuva on mustavalkoinen.


title: Hamlet liikemaailmassa

text: "Hamlet liikemaailmassa" voidaan nähdä parodiana sekä Shakespearesta että 1940-luvun film noir -rikoselokuvista. Samalla se on myös satiiria liikemaailmasta. Kaurismäen mukaan elokuvassa ovat mukana "Hamletin" kaikki keskeiset kohtaukset lukuun ottamatta kuuluisinta, eli ”Ollako vai eikö olla” -monologia.


title: Hamlet liikemaailmassa

text: Elokuvan musiikkina on käytetty pääasiassa otteita Dmitri Šostakovitšin 11. sinfoniasta.


title: Hyperkonjugaatio

text: Hyperkonjugaatio on orgaanisessa kemiassa tyhjän p- tai π*-orbitaalin tai täyden π-orbitaalin ja sen viereisen σ-sidoksen (usein C–H) välisestä peitosta johtuva stabiloiva vuorovaikutus. Hyperkonjugaatio stabiloi karbokationeja ja substituoituja alkeeneja.


title: August Soininen (jääkäri)

text: August Vilhelm Soininen () oli suomalainen jääkärieverstiluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.


title: August Soininen (jääkäri)

text: Soinisen vanhemmat olivat työnjohtaja Tahvo Soininen ja Maria Sofia Venäläinen. Hänet vihittiin avioliittoon vuonna 1919 Kerttu Emilia Pakarisen kanssa ja heille syntyi kolme lasta. Hän kävi viisi luokkaa Kuopion klassillista lyseota ja Nikkarilan metsäkoulun vuosina 1909–1911. Sotilaskoulutusta hän sai Radiokurssilta Helsingistä vuonna 1924 ja taktiikan soveltamiskurssilta Suojeluskuntain päällystökoulusta vuonna 1925 sekä Taistelukoulun komppanianpäällikkökurssilta vuonna 1929.


title: August Soininen (jääkäri)

text: Soininen työskenteli vuosina 1912–1915 Ahlström oy:n metsäkasöörina ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 4. komppaniaan 4. helmikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Pataljoonan rintamakomennuksen jälkeen hän suoritti Polangenissa järjestetyn erikoiskurssin (pommarikurssi). Lisäksi hän suoritti erikoiskursseja: Konekivääri- ja iskujoukkokurssit Missellä vuonna 1916, Konekiväärikurssit Tukkumissa vuonna 1917 sekä Pioneerikurssit Libaussa vuonna 1917.


title: August Soininen (jääkäri)

text: Soininen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 3. komppaniaan. Hän osallistui sisällissodan taisteluihin Tampereella ja Viipurissa ja sen ympäristössä.


title: August Soininen (jääkäri)

text: Soininen palveli sisällissodan jälkeen edelleen 3. Jääkärirykmentissä, josta muodostettiin myöhemmin Savon jääkärirykmentti 3. Jääkärirykmentissä hän toimi aluksi joukkueenjohtajana 9. komppaniassa ja myöhemmin komppanian päällikkönä. Hän erosi armeijasta 21. marraskuuta 1918 ja liittyi suojeluskuntajärjestöön seuraavan vuoden helmikuussa. Suojeluskunnissa hänet sijoitettiin aluksi paikallispäälliköksi Varkauden suojeluskuntaan, josta hän siirtyi Kuopioon, jossa hän pai päällikön paikan ensimmäisestä Kuopion suojeluskuntapiiristä. Kuopiosta hän palasi takaisin Varkauteen 1. lokakuuta 1919 ja toimi paikallispäällikkönä Varkauden suojeluskunnassa. Hän siirtyi 25. huhtikuuta 1920 alkaen Kajaanin suojeluskuntapiiriin sotilasohjaajaksi, mutta erosi Suojeluskuntajärjestöstä 31. joulukuuta 1921 ja astui Ahlström oy:n palvelukseen metsäkasööriksi ja oli tehtävässä 30. kesäkuuta 1924 saakka. Tuona aikana hän toimi myös Kajaanin suojeluskunnan komppanian- ja harjoituspäällikkönä. Kasöörin tehtävänsä hän lopetti ja liittyi takaisin Suojeluskuntajärjestön palvelukseen 1. heinäkuuta 1924 alkaen ja sijoitettiin paikallispäälliköksi Sotkamon suojeluskuntaan. Sotkamosta hän siirtyi Kajaaniin, jossa sai päällikön tehtävät Kajaanin suojeluskuntapiirin IV. alueelta. Myöhemmin hän erosi Suojeluskunnista ja siirtyi komppanianpäälliköksi Kainuun rajavartiostoon. Hän toimi Kainuun Rajavartioston päällikkönä Suomussalmella vuosina 1930-1939.


title: August Soininen (jääkäri)

text: Soininen osallistui talvisotaan toimistopäällikkönä Pohjois-Suomen Ryhmän esikunnassa. Välirauhan aikana hänet siirrettiin niin ikään toimistopäälliköksi V Armeijakunnan esikuntaan, josta hän myöhemmin siirtyi Rajavartiosto 5:n komentajan apulaiseksi ja komppanianpäälliköksi. Rajavartiosto 5:stä hän siirtyi komentajan apulaiseksi Rajavartiosto 3:een vielä ennen jatkosodan syttymistä. Jatkosodan puhjettua hänet komennettiin toimistoupseeriksi ja toimistopäälliköksi II Armeijakunnan esikuntaan ja osallistui taistelutoimiin Karjalan- ja Maaselänkannaksella.


title: August Soininen (jääkäri)

text: Soininen jatkoi sodan jälkeen samassa tehtävässä, kunnes siirrettiin myöhemmin Rajavartiosto 6:n väliaikaiseksi komentajaksi. Vielä vuonna 1944 hän joutui siirtymään Rajajääkärirykmentti 2:n komentajan apulaiseksi ja oli tehtävässä, kunnes erosi vakinaisesta palveluksesta vuonna 1945. Armeijasta eronsa jälkeen hän työskenteli Suomussalmen metsätyöpäällikkönä vuosina 1945–1947. Hän julkaisi osateoksen, joka käsitteli Maaselän kannaksen asemasotaa kirjasarjassa Suomen Sota 1941–1945. Hänet on haudattu Suomussalmen Ämmänsaareen.


title: August Soininen (jääkäri)

text: Soininen toimi Kainuun rajavartioston kunnianeuvoston puheenjohtajana vuosina 1934–1936 ja jäsenenä vuosina 1930 ja 1937 sekä varajäsenenä vuosina 1931–1932. Hän toimi myös III paikallisen rajantarkastuskomission suomalaisen valtuuskunnan jäsenenä vuonna 1937 ja oli Suomussalmen kunnan verotuslautakunnan jäsenenä vuosina 1935–1937. Lisäksi Soininen toimi Ämmänsaaren kansakoulun johtokunnan jäsenenä vuodesta 1946 alkaen ja oli Verotuslautakunnan jäsenenä vuosina 1946–1950 sekä toimi Väestönsuojelulautakunnan jäsenenä vuosina 1951–1953. Hän toimi vuonna 1948 järjestettyjen vaalien Vaalilautakunnan varapuheenjohtajana ja oli samaisessa tehtävässä vuoden 1950 valitsijamiesvaaleissa. Mannerheimliiton Suomussalmen osaston johtokunnan puheenjohtajana hän toimi vuosina 1946–1951 ja oli Suomen Punaisen Ristin Suomussalmen lastensairaalan taloudenhoitaja vuosina 1949–1950 sekä Suomussalmen kunnan väestönlaskentatoimikunnan puheenjohtajana vuosina 1950–1951.


title: Michael Foreman

text:
Michael James Foreman (s. 29. maaliskuuta 1957) on yhdysvaltalainen koelentäjä ja NASAn astronautti.
Hän lensi tehtäväspesialistina avaruussukkula Endeavourin lennolla STS-123 vuonna 2008 ja avaruussukkula Atlantiksen lennolla STS-129 vuonna 2009.


title: Michael Foreman

text: Foreman syntyi Columbuksessa, Ohiossa ja kasvoi Wadsworthissa, Ohiossa. Hän on naimisissa oklahomacityläisen Lorrie Dancerin kanssa. Heillä on kolme lasta.


title: Michael Foreman

text: Foreman on Yhdysvaltain laivaston lentäjä. Hän on lentänyt yli 5 000 tuntia yli 50 erilaisella lentokoneella.


title: Michael Foreman

text: Foreman kävi U.S. Naval Postgraduate Schoolia Montereyssä, Kaliforniassa, mistä han hankki ilmailuan insinöörin ylemmän korkeakoulututkinnon (M. Sc.) vuonna 1986.


title: Michael Foreman

text: Foreman valittiin NASAn astronauttikoulutukseen kesäkuussa 1998, minkä hän aloitti elokuussa 1998. Hän toimi avaruussukkulaosaston yhteyshenkilönä Johnson Space Centerin ja Kennedy Space Centerin välillä.


title: Michael Foreman

text: Foreman osallistui maaliskuussa 2008 avaruussulalennolle STS-123, mikä kuljetti Kansainväliselle avaruusasemalle (ISS) japanilaisen Kibō-laboratoriomoduulin ensimmäisen osan ja kanadalainen Special Purpose Dexterous Manipulator (SPDM) -robottikäsivarren.


title: Michael Foreman

text: Foreman osallistui tehtäväspesialistina 16. marraskuuta 2009 laukaistulle avaruussukkulalennolle STS-129. Hän osallistui lennolla kahdelle avaruuskävelylle ISS:n ulkopuolella.


title: Fromia

text: Fromia on meritähtisuku. Siihen kuuluu ainakin 26 lajia.


title: Fromia

text: Fromiat syövät eloperäistä lietettä ja levien ja bakteerien muodostamaa massaa kivien pinnasta.


title: Fromia

text: Viittä lajia pidetään riutta-akvaarioissa. Menestyäkseen ne tarvitsevat paljon kypsynyttä elävää kiveä, vähintään 400 litran allasta suositellaan. Ne ovat hyvin herkkiä pienillekin veden laadun heittelyille, ja kaikki muutokset on syytä tehdä hitaasti.


title: Luettelo Ohion piirikunnista

text: Tämä on luettelo Ohion osavaltion 88:sta piirikunnasta. Piirikunnilla ei ole autonomiaa, vaan Ohion kongressi ("Ohio General Assembly") määrittelee niiden toimivallan. Vaaleilla valittuja virkamiehiä ovat sheriffi, piirikunnan syyttäjä, kuolinsyyntutkija, tilintarkastaja ja talousjohtaja. Väkiluvut perustuvat vuoden 2000 väestönlaskentaan.


title: The Raveonettes

text: The Raveonettes on tanskalainen vaihtoehtorockyhtye, jonka Sune Rose Wagners ja Sharin Foo perustivat vuonna 2001. Wagners soittaa yhtyeessä kitaraa ja laulaa, Foo laulaa ja soittaa kitaraa sekä bassoa.


title: Mestari Francke

text: Mestari Francke (noin 1380—1440) oli pohjoissaksalainen myöhäisgotiikan ajan taidemaalari ja dominikaanimunkki. Mestari Francke vaikutti tunnetun uransa loppukaudella Hampurissa.


title: Mestari Francke

text: Mestari Francke työskenteli mahdollisesti kirjamaalarina Ranskassa ja Alankomaissa uransa alkuvaiheessa. Myöhemmin hän toimi Münsterissä ennen liittymistään Hampurin dominikaaniveljeskuntaan. Francken sanotaan syntyneen Zutphenissa Alankomaissa asuneeseen perheeseen, joka muutti Hampuriin. Hänen oletetaan matkustaneen Gelressä tai Burgundissa, koska hän maalasi muotokuvan kreivitär Gelren Mariasta, joka oli kotoisin Burgundista.


title: Mestari Francke

text: Francke oli taiteilijana lähes unohdettu renessanssin jälkeen, kunnes Hampurin taidehallin johtaja Alfred Lichtwark nosti hänet uudelleen yleiseen tietoisuuteen, samoin kuin Mestari Bertraminkin.


title: Mestari Francke

text: Häneltä tunnetaan kaksi alttarikaappia, Canterburyn Pyhälle Thomas Becketille omistettu Tuomas-alttari ja Pyhän Barbaran alttarikaappi, joka on Kansallismuseossa Helsingissä. Francke tuli Hampuriin todennäköisesti alueella aiemmin vaikuttaneen Mestari Bertramin kuoltua 1415. Francken teoksissa ei juuri ole nähtävissä vaikutteita Bertramilta, vaan ennemminkin häntä kymmenen vuotta vanhemmalta hovimaalarilta Conrad von Soestilta, joka työskenteli Westfalenin eteläpuolella.


title: Mestari Francke

text: Hampurin kauppiaskilta tilasi "Mester Franke[nn]ilta" alttarikaapin vuonna 1424, mahdollisesti "Tuomas-alttarin", joka valmistui vuonna 1436. Kahdeksan osaa alttarikaapista on säilynyt Hampurin taidehallissa. Aikaisempi Barbara-alttari oli ehkä tilattu Suomeen. Joka tapauksessa se oli ollut useita vuosisatoja Suomessa Kalannin kirkossa ennen kuin se siirrettiin Kansallismuseoon.


title: Mestari Francke

text: Nykyisin Francke tunnetaan yhtenä goottilaisen kauden niin kutsutun suloisen tyylin parhaana edustajana. Alttarien temperamaalaukset on toteutettu tyylillä, jossa on viitteitä ranskalaiseen ja varhaiseen alankomaalaiseen hovitaiteeseen. Saksalaista myöhäisgotiikan tyyliä leimaa hienostuneisuus ja herkkyys. ”Kauniin tyylin” edustajia olivat 1400-luvulla Francken ohella Conrad von Soest ja Stefan Lochner. Saksalaisessa maalaustaiteessa päähuomio oli usein yksityiskohdissa, kun italiassa taas keskityttiin kokonaisuuteen.


title: Bruce Racine

text: Bruce Racine (s. 9. elokuuta 1966 Cornwall, Ontario) on kanadalainen entinen jääkiekkomaalivahti, joka pelasi mm. NHL:ssä St. Louis Blues-joukkueessa. Racine edusti uransa loppupuolella yhden kauden ajan Rauman Lukkoa ja kaksi kautta Tampereen Ilvestä. Racine lopetti uransa SM-liigakauden 2002-2003 päätyttyä. Racinen oli suunniteltu olevan Ilveksen suvereeni ykkösmaalivahti kyseisellä kaudella. Suunnitelmat menivät kuitenkin uusiksi, kun Racine sai nivusvamman kauden alussa ja pystyi palaamaan kaukaloihin vasta kauden loppupuolella.


title: Bruce Racine

text: Uransa jälkeen Racine toimi kauden 2004-2005 Northeasternin yliopistojoukkueen apuvalmentajana.


title: Takaisin helvetistä

text: Takaisin helvetistä ("Jacknife") on vuonna 1989 ensi-iltansa saanut yhdysvaltalainen elokuva. Elokuvan on ohjannut David Jones ja käsikirjoittanut Stephen Metcalfe oman näytelmänsä "Strange Snow" pohjalta. Elokuvan pääosissa nähdään Robert De Niro, Ed Harris ja Kathy Baker.


title: Takaisin helvetistä

text: Alkoholisoituneen Vietnamveteraani Daven (Ed Harris) ja hänestä huolehtivan sisaren Marthan (Kathy Baker) elämään ilmestyy Daven vanha Vietnam-sotakaveri Megs (De Niro), joka ei ole päässyt eroon sotamuistoistaan. Megsin ja Marthan välille syttyy suhde samalla kun veteraanit käyvät läpi yhteistä traumaansa.


title: Takaisin helvetistä

text: Ed Harris oli Golden Globe -ehdokkaana sivuosastaan.


title: Takaisin helvetistä

text: "Video-oppaassa" vuodelta 1994 Bello Romano antaa elokuvan suomenkieliselle VHS-versiolle neljä tähteä viidestä ja kuvaa sitä hallituksi pienimuotoiseksi draamaksi, jonka pääosakolmikko tekee häikäisevää työtä.


title: Takaisin helvetistä

text: Suomessa elokuvaa ei nähty teatterilevityksessä, mutta sen on esittänyt MTV3 vuosina 1997 ja 2000. Se on myös julkaistu suomeksi sekä VHS-kasetilla että DVD:nä.


title: Gold Coast United FC

text: Gold Coast United on Australian Gold Coastilla toimiva jalkapalloseura. Sen omistaa Queenslandin rikkain mies Clive Palmer.


title: Osaran aukeat

text: Osaran aukeat eli Osaran aukot ovat Pudasjärven ja Posion kuntien alueella sijaitsevia avohakkuualoja, joita pidettiin aikoinaan Euroopan suurimpina. Alueen hakkuut alkoivat sodan jälkeen 1940-luvulla ja jatkuivat aina 1960-luvun loppuun. Yhtenäistä hakkuualuetta kertyi tuona aikana yli 20 000 hehtaaria. Puuta hakattiin yhteensä noin 1,2 miljoonaa kuutiometriä.


title: Osaran aukeat

text: Nimi Osaran aukeat juontaa Metsähallituksen silloiseen pääjohtajaan, Nils Osaraan, vaikka hakkuutoiminta alueella aloitettiinkin jo hänen edeltäjänsä Mauno Pekkalan aikana.


title: Osaran aukeat

text: Osaran aukeita on myös kritisoitu vahvasti aina niiden hakkuusta lähtien. Valtavien aukkojen on pelätty muuttuvan puuttomaksi tundraksi ja niiden voimallinen maanmuokkaus on hankaloittanut kulkemista maastossa. Myös aukeilla käytetty liian eteläistä alkuperää oleva siemenmateriaali on tuonut ongelmia metsän kasvuun. Moni alue onkin jouduttu istuttamaan moneen kertaan uudelleen.


title: Osaran aukeat

text: Osaran aukeilla kasvaa tänä päivänä 12–14-metrinen, tiheä puusto. Valtaosa alasta on tulossa ensiharvennusvaiheeseen. Osalla hakkuualasta taimikonkehitys on kuitenkin vielä aivan alkuvaiheessa.


title: Wrong (albumi)

text: Wrong on punk rock -yhtye NoMeansNon neljäs studioalbumi. Se nauhoitettiin ja julkaistiin vuonna 1989. Albumia on yleisesti pidetty yhtyeen parhaana.


title: Wrong (albumi)

text: "The Collector's Guide to Heavy Metal" kutsui sitä yhtyeen parhaaksi albumiksi ja antoi sille 10 pistettä 10:stä, väittäen että "Wrong" oli merkittävin yhdistäjä aggressiivisen punk rockin ja heavy metalin välillä.


title: Kunnes pilvet väistyvät

text: Kunnes pilvet väistyvät on Vincente Minnellin ja Richard Whorfin ohjaama yhdysvaltalainen elokuva vuodelta 1946, jonka pääosissa nähdään Frank Sinatra ja Judy Garland. Se perustuu löyhästi säveltäjä Jerome Kernin elämäntarinaan.


title: Norfolkinaraukaria

text: Norfolkinaraukaria ("Araucaria heterophylla"), suomeksi myös huonekuusi, on "Araucariaceae" -heimoon kuuluva ainavihanta havupuu. Se on kotoisin Australialle kuuluvalta Norfolkinsaarelta. Se on suosittu viherkasvi myös Suomessa.


title: Norfolkinaraukaria

text: Muita araukarialajeja ovat muun muassa Etelä-Amerikan chilenaraukaria ("Araucaria araucana") ja paranánaraukaria ("Araucaria angustifolia").


title: STS-95

text: STS-95 oli vuonna 1998 suoritettu avaruussukkula Discoveryn järjestyksessä 25. avaruussukkulalento.


title: STS-95

text: Lento sai suurta mediahuomiota entisen Mercury-avaruusohjelman astronautin ja Yhdysvaltain senaattorin John Glennin palatessa avaruuteen toiselle avaruuslennolleen. Glenn oli vuonna 1962 kiertänyt ensimmäisenä yhdysvaltalaisena maapallon Mercury 6 -lennolla. 77-vuotiaana Glennistä tuli vanhin avaruudessa käynyt ihminen (ennätys edelleen vuonna 2018 voimassa). Lennolle osallistuneesta Euroopan astronauttijoukkojen Pedro Duquesta tuli myös ensimmäinen espanjalainen avaruudessa.


title: STS-95

text: Lennolla suoritettiin useita tieteellisiä kokeita sukkulan rahtiruumaan sijoitetussa SpaceHab-moduulissa. Avaruuslennon fysiologisilla vaikutuksilla ja vanhenemisella on useita yhtäläisyyksiä, joten Glennille suoritettiin vanhenemiseen liittyviä kokeita ja verrattiin tuloksia Glennin vuoden 1962 avaruuslentoon vanhenemismekanismien ymmärtämiseksi. Osa yhtäläisyyksistä liittyy luukatoon ja lihasmassan vähenemiseen, tasapainohäiriöihin ja univaikeuksiin.


title: STS-95

text: Discovery lähti lennolleen 29. lokakuuta 1998 ja palasi Maahan 7. marraskuuta 1998. Sukkulasta laukaistu Spartan 201 tutki aurinkotuulen kiihtyvyyttä. Lento kesti yhdeksän päivää. Lennon lähdössä ja laskussa vallitsi sukkulalennolle harvinaisen suotuisa säätila.


title: Luoja lippalakissa

text: Luoja lippalakissa on yhdysvaltalainen komediaelokuva vuodelta 1977. Pääosissa nähdään John Denver ja George Burns. Burns esittää Jumalaa, joka puhuu kauppiaalle (Denver), joka joutuu hankaluuksiin seurakunnan kanssa. Elokuvaan tehtiin 1980-luvulla kaksi jatko-osaa.


title: Luoja lippalakissa

text: Larry Gelbart oli Oscar-ehdokkaana parhaasta sovitetusta käsikirjoituksesta.


title: Mr. Nice Guy

text: Mr. Nice Guy (一個好人) on Jackie Chan -elokuva. Elokuvassa Jackien nimi on yksinkertaisesti Jackie Chan. Elokuvassa Jackie esittää suosittua tv-kokkia, joka joutuu tv-toimittajan takia pakenemaan mafiaa ja huumejengiä.


title: Mr. Nice Guy

text: Ranskassa elokuvan nimi on "Mister cool" ja Espanjassa "Super Chef".


title: Mr. Nice Guy

text: 1997 Golden Horse Film Festivalissa voitti "Best Action Direction" (paras toiminta ohjaaja) palkinnon.


title: Mr. Nice Guy

text: 1998 Hong Kong Film Awardsissa voitti "Best Action Choreography" Palkinnon.


title: Härkiä, heiniä ja hakkailua

text:
Härkiä, heiniä ja hakkailua () on vuonna 1952 ensi-iltansa saanut
yhdysvaltalainen musikaalielokuva, jonka on ohjannut Claude Binyon. Elokuva kertoo leskeksi jääneestä maalaisemännästä Josiesta, joka haaveilee pääsevänsä muuttamaan kaupunkiin, ja tähän ihastuneesta ujosta naapurinmiehestä Aaronista. Josien tilalle majoittuu kaksi kaupunkilaista, jotka löytävät tilalta viitteitä öljystä ja lupaavat ostaa sen edullisesti.


title: Klebsiella

text: Klebsiella on gramnegatiivinen fakultatiivisesti anaerobinen sauvabakteerisuku. Klebsiella-bakteerit ovat yleisiä muun muassa ihmisten suolistossa.


title: Klebsiella

text: Klebsiella-bakteerit on nimetty 1800-luvun saksalaisen mikrobiologi Edwin Klebsin mukaan. Alkujaan suku jaettiin kolmeen lajiin, perustuen bakteerin aiheuttamiin biokemiallisiin reaktioihin. Nykyisin suku jaotellaan useampaan lajiin DNA:n samankaltaisuuksien perusteella. Ihmisen kannalta K. pneumoniae on yleisin infektioiden aiheuttaja, mutta myös K. oxytoca- ja K- rhinoscleromatis -lajeja on havaittu ihmisissä kliinisissä kokeissa. Viime vuosina klebsiellabakteereista on tullut yleisiä sairaalabakteereja.


title: Klebsiella

text: K. pneumoniae, K. oxytoca ja K. planticola -lajit voivat aiheuttaa virtsatie- ja haavainfektioita. K. granulomatis aiheuttaa sukupuolitautia nimeltä granuloma inguinale.


title: Klebsiella

text: Mikäli klebsiella-bakteerit muodostuvat vastustuskykyisiksi antibiooteille, eli kehittyvät ns. sairaalabakteereiksi, niitä kutsutaan (yhdessä Escherichia coli -bakteerien kanssa) ESBL-bakteereiksi. Termi ESBL tulee sanoista "Extended Spectrum Beta Lactamase".


title: Salaa sinun

text: Salaa sinun on Caprin esikoisalbumi. Se julkaistiin vuonna 1997 levymerkillä Polydor.


title: Salaa sinun

text: Kaikki kappaleet säveltänyt, sanoittanut ja sovittanut Kari Salli, ellei toisin mainittu.


title: Polvisukka

text: Polvisukka on sukka, joka ylettyy polveen asti. Se on nilkkasukan ja kokopitkän sukan välimuoto.


title: Polvisukka

text: Polvisukka on monissa maissa yleinen koulupuvun osa niin tytöillä kuin pojilla. Se saattaa olla määrätty koulun mukaan tietyn väriseksi. Joissakin tapauksissa nuoriso protestoi polvisukkaa vastaan, esimerkiksi Yhdysvalloissa tytöt haluavat käyttää sukkahousuja ja pojat pääosin pitkiä housuja. Osin tarve käyttää pitempiä sukkia johtuu kangaspulasta, joka on vallinnut yleisesti eri puolilla maapalloa esimerkiksi sotien jälkeisinä aikoina.


title: Polvisukka

text: Golfaajat alkoivat käyttää polvisukkia 1800-luvun paikkeilla, koska Englannin ilmasto oli kylmä, jolloin tarvittiin sukat jotka lämmittävät myös jalan muita kohtia.


title: Polvisukka

text:
Sellaisissa urheilulajeissa, jossa säärisuojat ovat tarpeen, polvisukka on vakiovaruste, esimerkiksi jalkapalloilussa. Siinä myös sukan väri tai kuviointi merkitsee pelin kiivaudessa omien ja vieraiden eroa vaikkapa syöttötilanteessa.
Myös lentopallossa naiset ja tytöt käyttävät eri värisiä polvisukkia joukkueen värien mukaisesti.


title: Polvisukka

text: Tukipolvisukka on eräänlainen kiristävä väline, jolla estetään alaraajojen syvien laskimoiden veritulppia, koska näissä on runsas verimäärä, joka kiertää hitaasti. Kiristyksen on oltava alaosissa voimakkaampaa kuin suuosissa. Lentosukka on tarkoitettu lentomatkustajille pitkiä lentomatkoja varten, ja sen tarkoituksena on estää niin ikään laskimoveritulppien syntyä ja muutenkin helpottaa heidän oloaan. Myös sukkahousuilla voi saada saman vaikutuksen.


title: More Creedence Gold

text:
More Creedence Gold on Creedence Clearwater Revivalin vuonna 1973 julkaistu kokoelma-albumi. Se on jatkoa edellisvuonna julkaistulle "Creedence Gold" -kokoelmalle.A-puoli
B-puoli


title: Juri Kuznetsov

text: Juri Kuznetsov on ainakin seuraavien henkilöiden nimi:


title: Raymond Snowden

text: Raymond Allen Snowden (mediassa viitattu nimityksellä ”Idaho’s Jack the Ripper” (”Idahon Viiltäjä-Jack”), k. 18. lokakuuta 1957 Boise, Idaho) oli yhdysvaltalainen murhaaja, joka oli viimeinen Idahon vanhassa vankilassa teloitettu ja osavaltion viimeinen hirttämällä teloitettu. Hän sai kuolemantuomion 23. syyskuuta 1956 tapahtuneesta Cora Deanin murhasta. Deanin ruumiista löytyi 29 puukoniskua, ja puukko löytyi läheisestä sikariliikkeestä sikareiden seasta. Snowden tunnusti murhan. Häntä epäiltiin myös kahdesta muusta murhasta, mutta hän ei saanut niistä tuomiota.


title: Raymond Snowden

text: Snowdenin uskotaan kummittelevan edelleen vankilassa, jossa hänet teloitettiin, sekä sikariliikkeessä, jonne hän piilotti puukon. Televisiosarjassa "Aavejahti" yritettiin löytää todisteita Snowdenin kummittelusta vankilassa.


title: Kristuksen kirkko (Nasaret)

text: Kristuksen kirkko (hepreaksi: "כנסיית ישו") on anglikaaninen kirkko Nasaretissa, Israelissa. Taloudellisten ongelmien vuoksi kirkko ei koskaan valmistunut alkuperäisten suunnitelmien mukaan: tornin kartionmuotoista huippua ei tehty. Lähellä sijaitsee kuuluisa Marian ilmestyksen kirkko.


title: Kristuksen kirkko (Nasaret)

text: Kirkon valmistuessa vuonna 1871, se oli toinen anglikaanikirkko, joka oli rakennettu Pyhälle maalle. Ensimmäinen sijaitsi Jerusalemissa.


title: Pentaceraster

text: Pentaceraster on meritähtien suku, johon kuuluu ainakin 14 lajia. Niitä elää indopasifisella merialueella ja Punaisellamerellä. Ne kasvavat varsin suuriksi, suurimmat ovat halkaisijaltaan yli 40 cm. Niillä on viisi suhteellisen lyhyttä sakaraa. Tähden yläpinnalla on pyöreitä nyppylöitä, jotka usein poikkeavat sen muusta värityksestä. Koristeellisen ulkonäkönsä ja suhteellisen kestävyytensä takia näitä meritähtiä myydään joskus meriakvaarioihin. Ne voivat aiheuttaa ongelmia harkitsemattoman harrastajan altaassa, koska ne syövät monenlaisia paikallaan pysyviä selkärangattomia, kuten jättiläissimpukoita, muita nilviäisiä sekä pehmyt- ja kivikoralleja.


title: Cake

text: Cake on vuonna 1991 perustettu kalifornialainen indierockyhtye. Yhtyeen keulahahmo on John McCrea, joka on kerännyt huomiota lakonisilla sanoituksillaan ja äänenpainoillaan, vaatimattomalla tyylillään ja ekoteoillaan.


title: Vatikaanin liira

text: Vatikaanin liira oli rahayksikkö vuosina 1929–2002. Tänä aikana se oli sidottu Italian liiraan ja oli periaatteessa käyttökelpoinen myös Italian ja San Marinon alueilla. Se jaettiin sataan centesimoon. Centesimo poistettiin käytöstä 2. maailmansodan aikana. Käytännössä myös välillä 1992 - 1998 valuutta ei ollut käytössä.


title: Vatikaanin liira

text: Jo 1866 - 1870 oli Kirkkovaltiolla käytössä oma liiransa, mutta sen käytännön merkitys oli vähäinen.


title: Vatikaanin liira

text: Vuonna 2002 Vatikaanivaltio siirtyi eurovaluuttaan.


title: Sex Drive

text: Sex Drive on vuonna 2008 valmistunut yhdysvaltalainen komediaelokuva. Se kertoo 18-vuotiaasta neitsyeestä, Ian Laffertysta (Josh Zuckerman), joka kiertää ympäri maata löytääkseen netissä tapaamansa tytön. Zuckermanin lisäksi rooleissa ovat muiden muassa Amanda Crew, Clark Duke, James Marsden ja Seth Green.


title: Sex Drive

text: Elokuva perustuu Andy Behrensin "All the Way" –romaaniin. "Sex Drive" on Sean Andersin toinen ohjaus.


title: Grand Prix Manager 2

text: Grand Prix Manager 2 (GPM2) on Formula 1 -managerointisimulaatio, jonka ovat tuottaneet Edward Grabowski Communications Ltd ja Microprose. Se perustuu Formula 1 -kauteen 1996, ja on FIAn lisensoima. Pelissä on Stirling Mossin selostus. Pelin jatko-osa on Grand Prix World.


title: Grand Prix Manager 2

text: Pelissä on tarjolla sekä pitkä kampanja, jossa pelaaja manageroi Formula 1 -tallia ilman erikseen annettua päämäärää 10 kauden ajan (1996-2005 alkuperäisessä pelissä), että lyhyitä haasteita, joissa pelaajan piti suoriutua tietyistä päämääristä 1-3 kauden aikana, epäonnistumisen johtaessa pelin päättymiseen.


title: Grand Prix Manager 2

text: Jacques Villeneuve (uusi kuljettaja oikealla kaudella 1996) ei ole mukana pelin alkuperäisessä versiossa. Sen sijaan hänet on korvattu 'John Newhousella', jolla on muuten oikeat tiedot. Nimi on suora englanninkielinen käännös hänen nimestään. Tämä johtui lisensointiongelmasta. Tämä tapahtui uudelleen Grand Prix Manager 2:en jatko-osassa Grand Prix World ja Microprosen pelissä Grand Prix 3.


title: Grand Prix Manager 2

text: Myös Internet-pelaaminen oli uutta tässä pelissä, ja se oli mahdollista sarjayhteyden, modeemin tai TCP/IP-protokollan kautta, lisäten pelin pelattavuutta.


title: Grand Prix Manager 2

text: Pelillä on yhä aktiivinen peliyhteisö , joka tuottaa kausipäivityksiä käytäen sekä sisäisiä, että ulkoisia muokkaustyökaluja. Yhteisö on julkaissut varsin monta modia. Nykyisiä projekteja ovat ainakin 2003-, 1990- ja 1989-modit.


title: Grand Prix Manager 2

text: Tämä on täysi lista Grand Prix Manager 2:een julkaistuista tai suunnitelluista modeista. Vain 2004, 2005, 2006, 2007, 2008 ja 2009 -modit on tehty näiden kausien aikana, jotta pelaajat ovat voineet pelata senhetkisiä Formula 1 -kausia. Myös muista kausista on olemassa modeja.


title: Grand Prix Manager 2

text: Kaikki kausipäivitykset löytyvät GPM2Worldista ja niistä voi keskustella sivuston foorumeilla.


title: Annukka Grönlund

text: Annukka Grönlund (Ann-Mari Kaunisto) (s. 1941 Turku) on suomalainen kuvataiteilija, joka tunnetaan naivistina.


title: Annukka Grönlund

text: Grönlund kävi Turun Taideyhdistyksen piirustuskoulun vuosina 1967–1970. Hän on Turun Taiteilijaseuran ja Taidemaalariliiton jäsen. Grönlund debytoi vuonna 1970, hänen ensimmäinen yksityisnäyttelynsä oli vuonna 1993. Hänen teoksiaan oli esillä "Sydän siveltimellä" -näyttelykierroksessa Antwerpenissä, Luxemburg ja Berliinissä 1998–1999.Grönlund on myös suunnitellut joulumerkin 1990-luvulla ja useista hänen maalauksistaan on tehty postikortteja.


title: Granuloma inguinale

text: Granuloma inguinale (myös viides sukupuolitauti tai donovanosis) on seksiteitse tarttuva tauti, jonka aiheuttaa gramnegatiivinen bakteeri "Klebsiella granulomatis". Suomessa taudista käytetty nimitys "viides sukupuolitauti" on peräisin ajalta, jolloin sukupuolitautilain mukaan neljä sukupuolitautia olivat kuppa, tippuri, neekerisankkeri sekä pehmeä sankkeri. Granuloma inguinale on harvinainen sukupuolitauti Suomessa.


title: Granuloma inguinale

text: Taudin itämisaika on epävarma, mutta sen arvioidaan olevan yhdestä kolmeen viikkoa. Ensimmäiset ulkoiset merkit ovat nähtävissä kahdeksan vuorokauden tai jopa vasta 14 viikon jälkeen (keskimäärin kaksi viikkoa). Useimmiten sukupuolielinten alueelle muodostuu kyhmy, joka myöhemmin syöpyy ja kehittyy haavaumaksi.


title: Granuloma inguinale

text: Taudin tarttumamekanismi on epäselvä, mutta sitä pidetään seksitautina, koska useimmat taudinkantajat ovat olleet seksuaalisessa kanssakäymisessä ennen taudin ilmenemistä. Se on harvinainen hyvin nuorilla ja seksuaalisesti passiivisilla henkilöillä. Taudin on myös raportoitu voivan siirtyä synnynnäisenä raskauden aikana sikiöön. Infektio lisää HIV:n tarttumisriskiä seksuaalisessa kanssakäymisessä HIV-positiivisen henkilön kanssa.


title: Granuloma inguinale

text: Tauti diagnosoidaan murskaamalla pieni pala kyhmyn kudosta ja tekemällä erikoisvärjäys murskattuun kudokseen. Taudin toteamisessa on myös tärkeää varmistaa, onko henkilö ollut seksuaalisessa kanssakäymisessä Kaakkois-Aasiassa, Papua-Uudessa-Guineassa, KwaZulu-Natalissa Etelä-Afrikassa, Intiassa, Brasiliassa, Karibialla tai Australian aboriginaalien kanssa. Taudin diagnosointi voi olla vaikeaa, koska samantyyppisiä oireita on syfiliksessä, lymphogranuloma venereumissa, pehmeässä sankkerissa ja eräissä mykobakteerien aiheuttamissa tulehduksissa.


title: Granuloma inguinale

text: Tautia hoidetaan tavallisimmin tetrasykliiniantibiootilla.


title: The Love of Siam

text: The Love of Siam (, Rak haeng Sayam) on vuonna 2007 valmistunut thaimaalainen elokuva, joka on tyylilajiltaan romanttinen draama. Sen on ohjannut Chukiat Sakwirakul (ชูเกียรติ ศักดิ์วีระกุล). Elokuva kertoo rakkaudesta kahden pojan välillä. Pääosissa ovat Witwisit Hiranyawongkul (Mio) ja Mario Maurer (Tong). Elokuvaa levittää Sahamongkol Film International.


title: BAR 005

text: BAR 005 oli Formula 1 -auto, jota BAR -talli käytti Formula 1 -kaudella 2003. Autoa ajoivat Jacques Villeneuve ja Jenson Button. Villeneuve korvattiin testikuljettaja Takuma Satōlla kauden viimeisessä kisassa. Talli tuli valmistajien mestaruussarjassa viidenneksi 26 pisteellä.


title: Eddie Frierson

text: Edward Davies Frierson (s. 22. marraskuuta 1959 Sherman Oaks, Kalifornia) on yhdysvaltalainen ääninäyttelijä ja teatterinäyttelijä. Hän on tehnyt äänirooleja animaatioihin vuodesta 1986, joista suurin osa on ollut englanniksi dubattuja animesarjoja ja elokuvia. Frierson oli muun muassa Street Fighter videopeleistä tutun Kenin äänenä elokuvassa "". Dubbaamisen ohella Frierson on tehnyt alkuperäisiä äänirooleja muun muassa elokuviin Crossroads – tienristeyksessä, Pikku Kananen, Utelias Vili, Aivan villit ja Tallipihan bilehileet. Lisäksi hän teki äänirooleja televisiosarjoihin 1990-luvulla, kuten Power Rangers, VR Troopers, Power Rangers Zeo ja Power Rangers Time Force. Friersonilla oli myös sivurooleja videopeleissä ja .


title: Hirviöprinsessa Hime

text: Hirviöprinsessa Hime (怪物王女, Kaibutsu Ōjo) on manga- ja animesarja. Sarjan on luonut Yasunori Mitsunaga. Sarjan lajityyppinä ovat fantasia- ja kauhukomedia. Suomessa sarja alkoi ilmestyä vuonna 2008 Egmont Kustannuksen julkaisemana. Englanniksi sarja tunnetaan nimellä "Princess Resurrection". Sarja loppui huhtikuussa 2013, Suomessa sarjakuvan julkaiseminen lopetettiin heikon kysynnän vuoksi 2011 pokkariin 12.


title: Hirviöprinsessa Hime

text: Sarjassa on viitteitä scifi- ja jännitystarinoihin kuten "Varastetut ihmiset", Godzilla ja "Dyyni". Eräs Hiron kokemista aikasiirtymistä on perustaltaan suora lainaus "Paluu tulevaisuuteen" -elokuvasarjasta Tarinassa on yhtenäinen juoni. Jotkin luvut ovat itsenäisiä tarinoita.


title: Hirviöprinsessa Hime

text: Himen auton voi tunnistaa Jaguar Mark 2 -malliksi ja eräs pistooli on Colt Army Model 1860. Tähän aseeseen luodit valetaan ja rullapanostetaan ampumavalmiiksi itse ilman valmista patruunaa mikä sopii hyvin hopealuotien käyttöön. Aseiden käytössä on piirteitä niin sanotusta "hammerspacesta" sillä aina ei ole selvää mistä tai miten ne on saatu käytettäväksi. Animen jaksoja on yhteensä 26 (24 + 2 lisäjaksoa).


title: Hirviöprinsessa Hime

text: Selostus perustuu Suomessa ilmestyneisiin pokkareihin.


title: Hirviöprinsessa Hime

text: Tapahtumat saavat alkunsa kun tavallinen poika Hiro Hiyorimi loukkaantuu kohtalokkaasti muuttokuormaan törmänneen pakettiauton sinkoutuessa hänen päälleen. Hän on tullut kaupunkiin muuttaakseen asumaan palvelijan paikan saaneen sisarensa, Sawawan luo.


title: Hirviöprinsessa Hime

text: Muuttokuorma kuuluu Himelle, joka mielijohteesta päättää herättää pojan henkiin. Aatelinen herättää sopivaksi katsomansa ruumiin verellään vamman ja vaivojen samalla parantuessa. Kaikilla aatelisilla on tämä kyky mutta veren antamisen täytyy tapahtua varsin pian kuoleman jälkeen.


title: Hirviöprinsessa Hime

text: Animeen tarinan alkua on muutettu siten, että Hiro työntää Himen sivuun putoavan teräspalkin alta saaden itse osuman. Hime on tarkastelemassa muuttoon käytettyjen rattaiden hajonnutta pyörää. Hime käyttää herättämiseen veren sijasta eräänlaista elämänliekkiä.


title: Hirviöprinsessa Hime

text: Hiro herää ruumishuoneella ja hän löytää tiensä Himen kartanoon. Käy ilmi, että Hiron sisar on saanut paikan juuri tästä kartanosta. Pian Hiro joutuukin Himen mukana erilaisten murha- ja tappoyritysten vyyhtiin ja muihin outoihin seikkailuihin. Surmaamisyritysten syynä on sisarten ja veljien välinen taistelu valtaistuimesta, sillä heidän isänsä on kuningas, joka hallitsee maailmansa olentoja. Vain yksi voi jäädä eloon, sillä muutoin tämä maailma joutuisi kaaokseen. Maailma on rinnakkainen mutta konkreettisia rajoja tavalliseen maailmaan sillä ei ole.


title: Hirviöprinsessa Hime

text: Hime on sarjan päähenkilö. Hänen oikea nimensä on Lilianne, mutta hän ei siedä kenenkään käyttävän sitä. Hime on aatelistoa ja prinsessa ja siten yksi mahdollisista valtaistuimen perijöistä. Eräs hänen kyvyistään on herättää kuollut henkiin antamalla tälle vertaan. Hime pystyy käyttämään aseenaan miltei mitä tahansa ulottuvillaan olevaa moottorisahasta alkaen, mutta hallitsee myös miekan ja ampuma-aseet. Luonteeltaan hän on tarvittaessa aristokraattinen ja oikukas vaatien äärimmäisiäkin ponnistuksia, mutta on valmis ottamaan suuriakin riskejä väkensä pelastamiseksi. Hän osaa kärsivällisesti odottaa vastustajansa virhettä ja hyödyntää tilaisuuden epäröimättä.


title: Hirviöprinsessa Hime

text: Hiro Hiyorimi on tavallinen nuori, joka onnettomuuden kautta päätyy Himen maailmaan tämän herätettyä hänet kuolleista verellään. Hirosta tulee samalla verisoturi, jonka elämä on sidottu Himeen, sillä verisoturi pysyy elossa ilman emäntänsä tai isäntänsä verta vain muutamia päiviä. Tulokkaana hänellä on luonnollisesti paljon oppimista Himen maailmasta ja hän saa kuulla heiveröisyydestään ja kömpelyydestään. Hiro elää kahdessa maailmassa joten hän käy koulua kuten tavallisesti. Hime voi kutsua häntä veren kautta vaikka välitöntä yhteyttä ei olisi.


title: Hirviöprinsessa Hime

text: Riza Wildman on puoli-ihmissusityttö, jonka äiti oli ihminen. Hän muuttuu tahdonalaisesti ihmissudeksi, mutta vain kyynärpäihin saakka. Muutoin hän on fyysisesti normaalia voimakkaampi ja hänellä on hyvin tarkka kuulo ja hajuaisti ihmissusiperimänsä ansiosta. Riza luulee että Hime on murhannut hänen veljensä, mutta saatuaan tietää asioiden oikean laidan hän jää Himen luokse saadakseen selville kuka Himen sukulaisista on juonen laatija. Täydenkuun aikaan hän saa poikkeuksellisen suuret fyysiset voimat muuntuessaan. Hänellä on moottoripyörä ja hän toimii usein Himen autonkuljettajana. Riza myös kuntoilee jatkuvasti, esimerkiksi punnertaa 2000 kertaa putkeen tai nostelee painoja.


title: Hirviöprinsessa Hime

text: Reiri Kamura on vampyyri, joka yrittää tavoitella Himen kuninkaallista verta. Hän on lähinnä länsimaisen nykytradition mukaista käsitystä vampyyrista. Hän ei esimerkiksi voi tulla kutsumatta sisään taloon. Hän nukkuu arkussa ja voi vaivuttaa ihmisiä uneen katseellaan ja kykenee poistamaan muistoja. Reiri voi liikkua päivänvalossa vaikka valo heikentää häntä. Valkosipulilla tai ristillä ei ole vaikutusta mutta hän inhoaa niitä. Reiri voi muuntua lepakkoparveksi ja voi siten tunkeutua näennäisesti suljettuihin tiloihin tai hämätä vihollista. Lentämistä varten hän ei muuta olemustaan.


title: Hirviöprinsessa Hime

text: Puremalla muuntuneet vampyyrit ovat Reirille ja kaltaisilleen roskaväkeä, puolivampyyreita. Hän käy samaa koulua kuin Hiro.


title: Hirviöprinsessa Hime

text: Reirin yritys saada Himen verta viettelemällä ja muuntamalla Hiro epäonnistuu ja Hime säästää hänen henkensä jos hän suostuu palvelijaksi. Reirin verestä tehty seerumi palauttaa Hiron entiselleen. Reiri karkotetaan vampyyrien yhteisöstä ja hän päätyy Himen kartanoon. Vampyyrit ja ihmissudet ovat luontaisia vihollisia joten Reiri ja Riza joutuvat sietämään toisiaan.


title: Hirviöprinsessa Hime

text: Sherwood on Himen nuorempi sisar. Hän yrittää surmata Himen, mutta häviää oveluudessa tälle. Sherwood aikookin surmata itsensä, mutta Hiro estää yrityksen ja Sherwood antaa vastavuoroisesti kestokykynsä rajoilla olevalle Hirolle vertaan ihastuttuaan häneen ja tämän urheuteen. Hime antaa sisarelleen tilaisuuden liittoutua ja Sherwood moittiikin Himeä liian lempeäksi. Hän nimittää Hiroa verisoturikseen, mutta Hime tekee ehdottoman selväksi että Hiro on hänen verisoturinsa. Sherwood tekee verisoturinsa eläintarhan pandakarhusta, jonka hän herättää sen pudottua puuhun riippumaan asetetusta autonrenkaasta. Hän yrittää kertoa Hirolle että tämä olisi verisoturiksikin poikkeuksellinen mutta Hiro ei voi tilanteessa kuunnella Sherwoodin puhetta loppuun. Sherwood hallitsee triffidi-kasvien käytön ja hän tekee mielellään kuninkaallisten perinteistä kenttätyötä tutkimalla yliluonnollisia hirviöitä ja ilmiöitä.


title: Hirviöprinsessa Hime

text: Himen palveluksessa on myös androidi Flandre. Sherwoodin androidi on Francisca.


title: Hirviöprinsessa Hime

text: Kunkin veljen ja sisaren väkeen kuuluu androidi. Androidit ovat sekä palvelijoita että henkivartijoita ja sidoksissa emäntäänsä tai isäntäänsä ja tuhoavat itsensä, jos tämä kuolee. Ne ovat ulkonäöltään vaihtelevia robottimaisesta inhmilliseen ja ovat erittäin voimakkaita ja painavat koosta riippumatta tonneja. Ne viestivät eleiden ja ilmeiden lisäksi yhdellä sanalla ”Fuga” sekä keskenään että emäntänsä tai isäntänsä kanssa. Sähkömagneettinen pulssi ja etälamautin pysäyttävät ne joksikin aikaa. Androidit on ilmeisesti ohjelmoitu saksaksi, mikä käy ilmi muun muassa luvuissa kaksi ja kolme. Kuninkaallisen palveluksessa oleva androidi ei vahingoita toista kuninkaallista, mutta hänen palvelijoitaan kylläkin.


title: Hirviöprinsessa Hime

text: Emil on hieman vanhempi kuin Hime. Hänen androidinsa on Flanders. Hänen palveluksessaan ovat siivekäs mies Sledge sekä ihmissusi Keziah Bold. Hänen verisoturinsa on nimetön merenneito. Merenneito on vaihtanut puheensa kuolemanuhalla ihmisvartaloon mutta puhuu vasten kieltoa vaarallisessa tilanteessa. Emil herättää hänet. Emilillä on ainoana kuninkaallisista psyykkisiä voimia. Vanhemmista sisaruksista ja veljeksistä näyttää siltä että Emil, Hime ja Sherwood ovat liittoutuneet. Emil ja Gilliam käyvät taistelun, jossa Emil käyttää androidistaan muuntamaansa fotonitykkiä Gilliamin tavanomaista rautatietykkiä vastaan. Emil kuluttaa voimansa äärirajoille tuhotessaan Gilliamin junan.


title: Hirviöprinsessa Hime

text:
Gilliam on vanhempi veli ja hänen androidinsa on Fratellis. Gilliam yrittää surmata Emilin rautatietykillä ja lopulta yrittämällä törmäyttää tykin rautatievaunuun jossa Emil on. Emilin onnistuu suistaa tykki raiteilta ja päin junaa, jossa Gilliam on pakenemassa. Seuraa valtava räjähdys, josta Gilliam selviytyy. Hän yrittää surmata Himen Emilin Flanders -androidin osista kokoamallaan fotonitykillä, mutta Sylvia tekee suunnitelman tyhjäksi. Hänen onnistuu suunnata tykki Flandren ja Francetten avulla Gilliamiin itseensä juuri ennen tuhoavaa laukausta.
Gilliam alkaa epäillä Hiron alkuperää tämän ainoana huomattua ja estettyä häntä surmaamasta Himeä mahdollisuuden syntyessä sattumalta. Hän ei ehdi paljastaa mitään ennen suunnitelmiensa epäonnistumista.


title: Hirviöprinsessa Hime

text:
Salieri on Sylviaa nuorempi veli. Hime luuli, että Näkymättömät surmasivat hänet. Eräässä Hiron kokemassa aikasiirtymässä tälle käy ilmi,että Salieri yritti surmata 13-vuotiaan Himen järjestämällä Näkymättömän avulla ansan. Rakennus oli sisarussodassa puolueetonta aluetta. Hiron onnistuu varoittaa Himeä poltergeist-ilmiön avulla, vaikka Hiro on aikasiirtymässä henki jota ei voi havaita. Rakennusta valvova isäntä laukaisee ansan niin, että Salieri saa surmansa rangaistukseksi sääntöjen rikkomisesta. Hänet herätetään kuolleista vuosia myöhemmin erityisellä liuoksella jaosaksi kyberneettisin keinoin. Hime surmaa Salierin, mutta tunnistaa hänet vain tämän androidista Franzelista muuttuneen
olemuksen ja koneosien vuoksi.


title: Hirviöprinsessa Hime

text: Severin on vanhempi veli, joka yrittää näkyvimmin tavoitella valtaistuinta keinoja kaihtamatta ja on aiheuttanut Himelle suuria menetyksiä. Hime ja Severin käyvät kaksintaistelun miekoilla ja Hime surmaa hänet. Androidi Franz tuhoaa itsensä. Mikasa on ollut alun perin Severinin vihollinen jonka hän muutti verisoturittarekseen saaden siitä kieroutunutta iloa. Mikasa auttoi Sylvian pakoon ja hän hyväksyi Mikasan palvelukseensa.


title: Hirviöprinsessa Hime

text: Sylvia on vanhempi sisar. Hänen verisoturittarensa on Mikasa ja androidinsa Francette. Hänen tapansa tavoitella kruunua on manipulointi ja strategiset siirrot ennemmin kuin suora taisteleminen. Hän käyttää mielellään velholta ottamaansa loitsukirjaa, jonka avulla hän on laatinut ansoja Himen raivaamiseksi. Toisaalta hän on kasvattanut Himen ja suojelee tätä Gilliamin tuhotessa Himen kartanon kokoamallaan fotonitykillä.


title: Hirviöprinsessa Hime

text: Sylvia alkaa epäillä, että joku kolmas osapuoli tekeytyy hänen sukupolvensa jäseneksi ja järjestää salajuonia sekä kiistoja lietsoen sukusotaa. Hän paljastaa osan käynnissä olevan sisarussodan syistä saaden selville, että edellisen sukupolven jäsenet ovat sekaantuneet sotaan. Kukaan heistä ei noussut valtaistuimelle, vaikka niin pitäisi olla. Duquesne-niminen tulee avoimesti esiin, mutta veli on piiloutunut kenties peläten taisteluita ja juonittelua. Sylvia löytää hänet. Tämä on jo vanhus ja hengityskoneessa ja androidi on romuttunut. Sylvia oivaltaa, että veljen ollessa elossa Duquesne ei ole ollut kelvollinen nousemaan valtaistuimelle. Sylvia irroittaa hengityskoneen.


title: Hirviöprinsessa Hime

text: Kiniski on vampyyriherttua, joka yrittää päästä valtaistuimelle. Hän on saanut lisänimen "Ihmissudentappaja" surmaamalla heitä satoja. Hän karkottaa Reirin vampyyriyhteisöstä. Hän tekee useita yrityksiä surmata Hime ja pitää Sylviaa vankinaan juoden tämän verta. Francette ja Mikasa pelastavat Sylvian. Kiniski tuhoutuu, sillä Sylvia on surmannut hänet vampyyrina ja herättänyt sitten henkiin verisoturina. Kiniski ei ole ymmärtänyt tätä mahdollisuutta pitäen aatelisveren vaikutusta vampyyriin mahdottomana.


title: Hirviöprinsessa Hime

text: Zeppeli pitää yllä vampyyrien tukikohtana toimivaa sairaalaa. Hän toimii mieluiten kulissien takaisena voimana ja pääsuunnittelijana. Hän yrittää surmata Reirin karkotuksen jälkeen Kiniskin painostamana usuttamalla purtuja vampyyreita tämän asuinpaikkaan jonka ne polttavat.


title: Hirviöprinsessa Hime

text: Purrut vampyyrit eli vampyyreiksi muunnetut eli puolivampyyrit ovat puhdasverisille alempaa kastia tai jopa ”roskavampyyreita”.


title: Hirviöprinsessa Hime

text: Reiri muuttaa sekä Hiron että Rizan hetkeksi vampyyreiksi. Hiron hän muuntaa saadakseen Himen verta ja Rizan tarkoituksellisesti jotta hän selviytyisi taistelutta ”roskavampyyreiden” täyttämän kylän läpi Reirin kanssa. He palautuvat Reirin verestä tehdyllä seerumilla.


title: Hirviöprinsessa Hime

text: Ihmissudet voivat muuttua olemuksesta toiseen tahdonalaisesti vaikkakin täysi Kuu antaa niille normaalia suuremmat fyysiset voimat. Vastaavasti aina täydenkuun aikaan tapahtuva kuunpimennys aiheuttaa niille fyysisen voimattomuuden ja masennustilan. Ne kuolevat hopealuotiin tai lävistämällä. Ihmissudet ovat vampyyrien luontaisia vihollisia. Ihmissusien moraaliin kuuluu elää yksi kirkas elämä ja siten verisoturiksi ryhtyminen on häpeällinen teko.


title: Hirviöprinsessa Hime

text: Muita Himen maailmassa tavattavia olentoja ovat esimerkiksi zombimaiset kuolleiden henget, näkymättömät, muumiot, lepakkohämähäkit, nimetön ”se” ja oman kansansa muodostavat puolikalat. Monet olennoista on punottu suvun taistelun juoniin.


title: Hirviöprinsessa Hime

text: Eräänä esimerkkinä sarjan tyylistä ja mustasta huumorista Hime surmaa ”sen” katuporalla.


title: Hirviöprinsessa Hime

text: Henkilöiden väliset suhteet eivät ole sarjassa pääsijalla juonen rakennetta lukuun ottamatta, mutta niitä on mukana värittävänä elementtinä ja huumorin lähteenä. Hiro on koulussaan uusi ja varsin keskinkertainen oppilas. Hänen ystävänsä on Nozomi Kobuchizawa, joka valokuvaa mielellään tyttöjä ja seurailee heitä ja varsinkin Reiriä hieman kyseenalaisesti. Nozomi on kiinnostunut salalittoteorioista ja yliluonnollisista ilmiöistä.


title: Hirviöprinsessa Hime

text: Hän joutuukin hurjiin seikkailuihin Hiron ja muiden kanssa mutta Reiri hälventää hänen muistonsa ja Nozomi ihmetteleekin toistuvasti miksi hän löytää itsensä nukkumasta kotiovensa edestä. Reiri kiusoittelee joskus "Buchiita"


title: Hirviöprinsessa Hime

text: Koulumaailmassa kauniina tyttönä pidetyn Reirin Hirolle osoittama tuttavallisuus kiinnittää huomiota samoin kuin se, että Hiron kanssa viihtyy Rizan kaltainen urheilullinen ja rivakka tyttö.


title: Hirviöprinsessa Hime

text:
Riza pitää Hiroa hyvänä tyyppinä, vaikkakaan tämä ei ole kovin terävä tai voimakas. Joskus Reiri vihjailee Hirolle kaksimielisyyksiä Rizan kuullen mistä Riza ei pidä lainkaan mikä voi johtua ihmissusiperimästä. Se onko Rizalla muita kuin sisarellisia tai toverillisia tunteita ei ole käynyt ilmi.
Hiro huomaa ihastuvansa Himeen mutta tämän ajoittainen armottomuus ja kylmäverisyys sekä viittaukset aikaisempiin julmiin tapahtumiin aiheuttavat ristiriitaa samalla kun hän yrittää ymmärtää outoa maailmaa. Reiri näyttäisi huomanneen tämän ja hän vihjaa Hirolle Himen menneisyydestä.


title: Hirviöprinsessa Hime

text: Jotkin viholliset ovat yrittäneet vaikuttaa Himeen luomalla harhakuvia Hirosta ja Hime voi olla tietoinen tämän tuntemuksista.


title: FOCA

text: Formula One Constructors' Association (FOCA) oli Formula 1 -tallien yhdistys, joka perustettiin 1970-luvulla ajamaan tallien etuja. Vuonna 1978 FOCA:n johtajaksi tuli Bernie Ecclestone ja hänen lakiavustajakseen Max Mosley. Järjestö tuli erityisen kuuluisaksi vuoden 1982 San Marinon GP:stä, jota peräti 10 FOCA:n jäsentallia boikotoi saman vuoden Brasilian GP:ssä annettujen rangaistusten johdosta. FOCA korvattiin heinäkuussa 2008 FOTAlla.


title: Eduardo dos Reis Carvalho

text: Eduardo dos Reis Carvalho, joka tunnetaan paremmin nimellä Eduardo (s. 19. syyskuuta 1982 Mirandela, Bragançan piiri, Portugali) on portugalilainen jalkapallomaalivahti. Hän edustaa Englannin Valioliigassa pelaavaa Chelseaa.


title: Eduardo dos Reis Carvalho

text: Eduardo on Sporting Bragan kasvatti. Eduardo teki ensiesiintymisensä maan pääsarjassa kaudella 2006–2007, kun hän pelasi puolen vuoden lainasopimuksella Beira-Marin riveissä.


title: Eduardo dos Reis Carvalho

text: Seuraavaksi kaudeksi 2007–2008 hänet lainattiin Vitória Setúbaliin. Hän oli tärkeässä roolissa joukkueen voittaessa Taça da Ligan. Loppuottelu eteni aina rangaistuspotkukilpailuun saakka, jossa Eduardo torjui kolme rangaistuslaukausta.


title: Eduardo dos Reis Carvalho

text: Kaudeksi 2008–2009 palasi kasvattajaseuraansa, ja pelasi kauden kaikissa pääsarjaotteluissa. Kauden aikana joukkue eteni myös UEFA-Cupissa aina neljännesvälieriin saakka, jossa se tippui ranskalaiselle Paris Saint-Germainille.


title: Eduardo dos Reis Carvalho

text: 7. heinäkuuta 2010 hän teki nelivuotisen sopimuksen italialaisseura Genoan kanssa. Hänestä maksettiin arviolta 4 miljoonan euron siirtokorvaus.


title: Eduardo dos Reis Carvalho

text: Kesällä 2014 Eduardo siirtyi ilmaisella siirrolla kroatialaiseen suurseuraan Dinamo Zagrebiin.


title: Eduardo dos Reis Carvalho

text:
Eduardo teki ensiesiintymisensä Portugalin maajoukkueessa 11. helmikuuta 2009 ystävyysottelussa Suomea vastaan, pelaten 60 minuuttia. Ottelu päättyi Portugalin 1–0-voittoon.
Ecuardo voitti myös Jalkapallon Euroopan mestaruuskilpailut 2016.


title: ELISA

text: ELISA eli entsyymivälitteinen immunosorbenttimääritys () on biokemiallinen tekniikka, jota käytetään yleensä immunologisten aineiden määrityksessä. ELISA-testillä voidaan havaita antigeeni – tai vaihtoehtoisesti vasta-aine – biologisessa näytteessä.


title: ELISA

text: ELISA:ssa vasta-aineet linkittyvät tietyn proteiinin antigeenin kanssa. Muodostuneeseen vasta-aine–antigeeni-yhdistelmään liitetään indikaattorientsyymi, kuten piparjuuriperoxidaasi, jonka avulla muodostuu mitattavissa oleva yhdiste. Muodostuneen yhdisteen pitoisuus kuvastaa suoraan antigeenin konsentraatiota alkuperäisessä näytteessä.


title: Miguel Cotto

text: Miguel Ángel Cotto Vázquez (s. 29. lokakuuta 1980 Caguas, Puerto Rico) on puertoricolainen ammattilaisnyrkkeilijä, entinen ammattilaisten kevyen välisarjan sekä välisarjan maailmanmestari. Cotto on ylemmän välisarjan WBA liiton tämänhetkinen mestari.


title: Miguel Cotto

text:
Nyrkkeilyperheestä lähtöisin oleva Cotto aloitti nyrkkeilemisen nuorella iällä isänsä ja setänsä valmennuksessa. Amatöörinä hän saavutti mm. hopeaa Keski-Amerikan ja Karibian maiden kisoissa sekä nuorten MM-kisoissa vuonna 1998.
Hän myös edusti maataan Sydneyn olympiakisoissa vuonna 2000. Taival kuitenkin päättyi heti ensimmäiseen otteluun, kun vastaan asettui aina kultamitaliin asti yltänyt uzbekistanilainen Muhammadkadyr Abdullajev.


title: Miguel Cotto

text: Ammattilaisuransa Cotto aloitti vuonna 2001 tyrmäämällä ensimmäisessä ottelussaan Jason Doucetin avauserässä. Voittokulku jatkui ja Cotto voitti tyrmäyksellä suurimman osan vastustajistaan. Helmikuussa 2003 hän pääsi iskemään Cesar Bazania vastaan avoimena olleesta WBC-liiton kevyen välisarjan international-tittelistä ja voitti kamppailun 11. erässä teknisellä tyrmäyksellä. Hän puolusti titteliään tyrmäyksellä Rocky Martinezia, Demetrio Ceballosia, Carlos Maussaa ja Victoriano Sosaa vastaan, ja toukokuussa 2004 pistevoitolla Lovemore N'douta vastaan, mikä toimi samalla eliminaattoriotteluna IBF-liiton MM-otteluun.


title: Miguel Cotto

text: Seuraavassa ottelussaan syyskuussa 2004 Cotto pääsi iskemään WBO-liiton kevyen välisarjan avoimena olleesta maailmanmestaruudesta brasilialaista Kelson Pintoa, jolle hän oli kahdesti hävinnyt amatöörinä, vastaan. Cotto voitti vyön itselleen kuudennen erän teknisellä tyrmäyksellä. Cotto puolusti MM-titteliään menestyksekkäästi entistä mestaria Randall Baileya, Demarcus Corleyta, Sydneyn olympialaisissa hänet voittanutta Muhammadkadyr Abdullajevia, Ricardo Torresia ja Gianluca Brancoa vastaan lopettaen joka kerta ottelun ennen täyttä aikaa. Viimeisen kerran hän puolusti titteliään kesäkuussa 2006 pistevoitolla Paul Malignaggista.


title: Miguel Cotto

text: Loppuvuodesta 2006 Cotto luopui WBA-liiton kevyen välisarjan maailmanmestaruudestaan ja siirtyi painoluokkaa ylemmäs välisarjaan. Joulukuussa hän voitti keskeytyksellä Carlos Quintanan ottelussa avoimena olleesta WBO-liiten välisarjan MM-vyöstä. Hän puolusti titteliään tyrmäysvoitoilla Oktay Urkalista ja Zab Judahista, ja voitti pisteillä Shane Mosleyn marraskuussa 2007.


title: Miguel Cotto

text: Voitettuaan lääkärin keskeytystuomiolla Alfonso Gómezin, kohtasi Cotto heinäkuussa 2007 Antonio Margariton. Cotto kärsi ottelussa ammattilaisuransa ensimmäisen tappion teknisellä tyrmäyksellä 11. erässä. Sittemmin ottelu aiheutti nyrkkeilymaailmassa suurta kohua, koska Margarito jäi myöhemmin kiinni Shane Mosleyta vastaan käymänsä ottelun jälkeen sääntöjenvastausten toppausten käytöstä kintaissaan.


title: Miguel Cotto

text: Cotto palasi kehään helmikuussa 2009, kun hän kohtasi Michael Jenningsn avoimesta WBO-liiton välisarjan maailmanmestaruudesta. Cotto hallitsi ottelua, joka lopulta keskeytettiin viidennessä erässä. Kesällä Cotto puolusti titteliä Joshua Clotteytä vastaan. Cotto sai haavan päähänsä jo ottelun alussa päiden kolahdettua yhteen, mutta voitti lopulta hajaäänituomiolla täydet 12 erää kestäneen kamppailun.


title: Miguel Cotto

text: Vuoden 2009 marraskuussa Cotto kohtasi Manny Pacquiaon ja hävisi ottelun teknisellä tyrmäyksellä viimeisessä erässä.


title: Miguel Cotto

text: Cotto nousi ylemmän välisarjan WBA liiton mestariksi vuoden 2010 kesäkuussa voittaen Yuri Foremanin teknisellä tyrmäyksellä yhdeksännessä erässä.


title: Stomatella

text: Stomatella on meressä elävien kotiloiden suku. Siihen kuuluu noin 14 lajia. Niillä on selässään pienikokoinen kalkkikuori, niin pieni, ettei kotilo itse pysty vetäytymään kokonaan sen sisään. Ne kasvavat noin kaksi senttiä pitkiksi. Värejä on monia tummanharmaasta oranssinsävyiseen ja vaaleanpunaiseen. Lajien erottaminen toisistaan ulkonäön perusteella on vaikeaa.


title: Stomatella

text: "Stomatella"-kotiloita näkee usein riutta-akvaarioissa, mihin ne päätyvät korallien tai kivien mukana. Ne liikkuvat nopeasti ympäri akvaariota ja lisääntyvät niin nopeasti, että niitä joskus pidetään haitallisina sellaisissa altaissa, joissa ei ole kotiloita syöviä muita lajeja. Useimmat harrastajat pitävät niitä kuitenkin hyödyllisinä, sillä ne syövät mikroleviä. Muiden kotiloiden lailla ne ovat herkkiä kuparille, ja kuparipitoisen lääkkeen käyttö voi johtaa kotiloiden joukkokuolemaan.


title: Ilmatorjuntatykki

text: Ilmatorjuntatykki on ilmatorjuntaan tarkoitettu tykki. Ilmatorjuntatykkejä käytetään vihollisten ilma-alusten eli muun muassa lentokoneiden, ilmalaivojen tai helikoptereiden tuhoamiseen, tai tärkeiden maa- tai merikohteiden suojaamiseen vihollisen ilmahyökkäyksiltä estämällä tai häiritsemällä vihollisten ilma-alusten toimintaa. Tunnettuja ilmatorjuntatykkejä ovat muun muassa neuvostoliittolainen 85 mm ilmatorjuntatykki M/1939 52-K ja saksalainen 8,8 cm FlaK 18. Ilmatorjuntatykeissä käytetään yleensä räjähtäviä ammuksia, joiden ilmanpaineeseen, aikasytytykseen tai kosketukseen perustuvat sytyttimet laukaisevat kranaatin räjähdyspanoksen.


title: Ilmatorjuntatykki

text: Tykkejä on käytetty ilmatorjunnassa siitä lähtien kun lentokoneita ja ilmalaivoja alettiin käyttää ensimmäisessä maailmansodassa, mutta ensimmäisten ilmatorjuntatykkien tarkkuus oli melko heikko, eivätkä lentokoneetkaan olleet vielä ratkaisevassa asemassa. Koska toisen maailmansodan aikana lentokoneet olivat ottaneet jo merkittävän roolin, täytyi myös ilmatorjunnan kehittämiseen panostaa. Ilmatorjuntatykkien tarkkuus ja tulivoima oli kehitetty paremmaksi ja niitä käytettiin laajassa mittakaavassa. Toisen maailmansodan jälkeen kehitetyt ilmatorjuntaohjukset ovat kuitenkin pääosin syrjäyttäneet ilmatorjuntatykit.


title: Ilmatorjuntatykki

text:
http://www.militaryfactory.com/armor/anti-aircraft-guns.asp (Luettu 16.9.2013)
http://www.ilmatorjuntamuseo.fi/etusivu/tykit/ (Luettu 16.9.2013)


title: Roger Gustafsson

text: Roger Gustafsson (13. syyskuuta 1947 Tammisaari – 23. kesäkuuta 2013 Espoo) oli suomalainen diplomi-insinööri, taidehistorioitsija, kuraattori ja taiteilija. Gustafsson on toiminut Ulkoministeriön palveluksessa kaupallisena sihteerinä Algeriassa.


title: Roger Gustafsson

text: Gustafsson on pitänyt muumiaiheeseen perustuvien töiden näyttelyn "Hommage à..." Amos Andersonin taidemuseossa 2009. Esillä oli 40 teoksen kokonaisuus. Sittemmin teossarja kasvoi noin viiteenkymmeneen, ja kokonaisuus on ollut esillä ulkomailla, esimerkiksi Berliinissä, Tukholmassa, Madridissa ja Fuengirolassa. Tekijänoikeuksien haltijan edustajana Moomin Characters on kieltänyt teosten ja niistä kertovan kirjan myynnin, joskin teos on jo etääntynyt kauas alkuperäisestä aiheesta.


title: Roger Gustafsson

text: Gustafssonin pro gradun aihe Åbo Akademissa vuonna 2007 oli ""Kari Jylhäs konstnärskap"". Gustafsson oli jäsenenä muun muassa Emman ja Helsingin Taidehallin hallituksissa. Hän on ollut auttamassa Pekingin kansainvälisen taidebiennaalin järjestämisessä 2003, 2005 ja 2008. Gustafsson on saanut Suomen kuvanveistäjäliiton Pro Sculptura -mitalin.


title: Roger Gustafsson

text: Gustafsson menehtyi kesäkuussa 2013 nopeasti edenneeseen syöpään.


title: Albion Tourgée

text: Albion Winegar Tourgée (2. toukokuuta 1838 Williamsfield, Ohio – 21. toukokuuta 1905 Bordeaux, Ranska) oli yhdysvaltalainen kirjailija, lakimies, poliitikko ja kansalaisoikeusaktivisti.


title: Albion Tourgée

text: Tourgée opiskeli Rochesterin yliopistossa vuosina 1859–1861 ja liittyi tämän sisällissodan alettua unionin armeijaan. Sodan aikana hän osallistui lukuisiin taisteluihin ja haavoittui Bull Runin taistelussa. Sodan jälkeen Tourgée muutti Greensboroon Pohjois-Carolinaan ja ryhtyi harjoittamaan lakimiehen ammattia. Hän oli delegaattina osavaltion perustuslakia säätävässä kokouksessa ja toimi yhtenä kolmesta osavaltion lainsäädäntöä kodifioineesta komissaarista.


title: Albion Tourgée

text: Tourgée valittiin osavaltion korkeimman oikeuden tuomariksi ja hän toimi tehtävässä vuoteen 1875 asti. Tuomarina hän pyrki edistämään afroamerikkalaisten asemaa ja tuomitsi Ku Klux Klanin terrorin. Lisääntyneen vihamielisyyden vuoksi hän lähti Pohjois-Carolinasta vastentahtoisesti vuonna 1878 ja muutti New Yorkiin.


title: Albion Tourgée

text: Tourgée edusti Homer Adolph Plessya korkeimman oikeuden Plessy vastaan Ferguson -tapauksessa, mutta hävisi jutun. Vuonna 1954 annetussa Plessy vastaan Ferguson -ennakkotapauksen kumonneessa Brown vastaan Topekan koululautakunta -päätöksessä korkein oikeus kuitenkin hyväksyi Tourgéen keskeiset argumentit.


title: Albion Tourgée

text: Tuettuaan William McKinleytä presidentinvaaleissa Tourgée sai palkkioksi konsulin tehtävän Ranskasta, missä hän kuoli vuonna 1905.


title: Labsystems

text: Labsystems Oy oli suomalainen lääketieteen teknologiaa kehittävä yhtiö. Yhtiö tunnetaan Finnpipette-merkkisten pipettien valmistajana. Yhtiön perusti 1972 professori Osmo Suovaniemi. Yhtiön kehittämät teknologiat, monikanavapipetit ja optisesti luettavat 96 kaivon kuoppalevyt ovat nykyään laboratoriotekniikan kansainvälisiä standardeja. Nykyään yhtiö on osa kansainvälistä Thermo Fisher Scientific-konsernia.


title: Labsystems

text: Labsystems sai alkunsa 1971 maailman ensimmäisestä portaattomasti säädettävästä pipetistä. Tuotemerkistä "Finnpipette" tuli pian tunnettu laboratorioissa ympäri maailmaa ranskalaisen Gilsonin ja saksalainen Eppendorfin ohella. Ensimmäistä säädettävää pipettiä Labsystems ei kuitenkaan ymmärretty patentoida, ja pian oli monia kopioita markkinoilla. Vuonna 1979 Labsystems esitteli maailman ensimmäisen monikanavapipetin, joka patentoitiin kattavasti.


title: Labsystems

text: Monikanavapipeteistä poiki Labsystemsille toinen päätoimiala, mikrokuoppalevyjen instrumentit. Pienet nestemäiset näytemäärät käsitellään monikanavapipeteillä ja viedään analysaattoriin mikrokuoppalevyillä. 1970-luvun lopulla Labsystems esitteli markkinoiden ensimmäisen mikrokuoppalevyjä käyttävän fotometrin nimeltä "Multiskan", joka loi alan uudet kansainväliset standardit ja vei Labsystemsin alan markkinajohtajaksi. Myös mikrokuoppalevytekniikkaan soveltuvissa fluorometreissä Labsystems oli ensimmäinen markkinoilla ja pääsi markkinajohtajaksi. Labsystems kehitti myös vastaavanlaisia luminometrejä.


title: Labsystems

text: Labsystems joutui vuonna 1986 SKOP-pankin haltuun. SKOPin konkurssipesä myi vuonna 1993 Labsystemsin brittiläiselle British Life Sciences Ltd. -yhtiölle. Osa yhtiön avainhenkilöistä siirtyi vuonna 1988 perustettuun Biohit Oy:hyn. Vuonna 1997 Life Sciences siirtyi amerikkalaiselle Thermo BioAnalysis Corporationille, ja Labsystemsistä tuli osa maailman suurinta analytiikkalaitteiden valmistajaa.


title: Labsystems

text: Vuonna 1998 Labsystemsin liikevaihto oli noin 73 miljoonaa dollaria eli 375 miljoonaa Suomen markkaa. Työntekijöitä oli 530, joista 370 Suomessa. Toimialoja oli neljä: nesteiden käsittely (pipetit ym.), analyysilaitteistot, diagnostiset reagenssit sekä vuonna 1997 ostetun brittiläisen Affinity Sensors -yhtiön myötä optiset biosensorit reaaliaikaisiin mittauksiin.


title: Labsystems

text: Vuonna 1999 Labsystemsiin fuusioitiin Koneen tytäryhtiö Kone Instruments Oy, jonka valmistamat analysaattorilaitteet tunnetaan edelleen tuotenimellä "Konelab".


title: Labsystems

text: Vuonna 2002 yhtiölle valmistuivat uudet 24 000 kerrosneliömetrin toimitilat Vantaalle, jonne muuttivat Labsystemsin entiset toiminnot Herttoniemestä ja Konelabin tominnot Espoon Kivenlahdesta.


title: Labsystems

text: Yhtiö valmistaa myös ELISA-testejä, muun muassa keuhkoklamydian tunnistamiseksi.


title: Tom Ripley

text: Thomas ”Tom” Ripley on fiktiivinen henkilö, joka esiintyy viidessä Patricia Highsmithin vuosina 1955–1991 kirjoittamassa rikosromaanissa. Romaanisarja tunnetaan yhteisnimellä "Ripliadi" (). Tom Ripley on taiteesta kiinnostunut rikollinen ja omatuntoa vailla oleva psykopaatti.


title: Tom Ripley

text: Ripley-romaanien pohjalta on valmistunut joukko elokuvia sekä Yhdysvalloissa että Euroopassa, ja Tom Ripleytä on niissä esittänyt joukko tunnettuja näyttelijöitä.


title: Keuhkoklamydia

text: Keuhkoklamydia on hengitystieinfektio, jonka aiheuttaa "Chlamydophila pneumoniae" -bakteeri. Bakteeri tunnettiin aiemmin myös nimellä "Chlamydia pneumoniae".


title: Keuhkoklamydia

text: Keuhkoklamydian oireita ovat hitaasti alkava ja pitkään jatkuva yskä, lihassäryt ja usein myös keuhkokuume. Tartunta tapahtuu hengitysteitse. Arvioiden mukaan jokainen suomalainen sairastaa pari kertaa elämänsä aikana keuhkoklamydiainfektion. Hoitona käytetään antibiootteja.


title: Tikkakosken koulu

text: Tikkakosken koulu on Tikkakoskella Jyväskylässä sijaitseva peruskoulu, jossa opiskelevat peruskoulun vuosiluokat 6-9. Koulussa on tällä hetkellä noin 350 oppilasta, ja samassa rakennuksessa toimineella Tikkakosken lukiolla oli lakkauttamishetkellä noin 100 oppilasta. Lukio lakkautettiin 1. elokuuta 2015. Tikkakosken yhtenäiskoulun kuudesluokkalaiset siirtyivät lukion siipeen sen loputtua vuonna 2015.


title: Tikkakosken koulu

text: Tikkakosken koulu perustettiin alun perin Suojärvellä. Se rakennettiin vuonna 1938, mutta Talvisodan takia koulu piti lakkauttaa heti seuraavana vuonna. 16. marraskuuta 1944 koulu sai luvan jatkaa toimintaansa nykyisen Jyväskylän, silloisen Jyväskylän maalaiskunnan alueella.


title: Tikkakosken koulu

text: Tikkakosken koulussa tunnit pidetään pääsääntöisesti kolmessa eri rakennuksessa; taideaineet ala-asteella omassa siivessään, liikunta pääsääntöisesti koulun vieressä sijaitsevassa liikuntahallissa ja muut aineet päärakennuksessa.


title: Tikkakosken koulu

text: Tikkakosken koulu


title: Sergio Gontán

text: Sergio Gontán Gallardo eli Keko (s. 28. joulukuuta 1991 Madrid, Espanja) on espanjalainen jalkapalloilija. Hän edustaa Espanjan pääsarjassa pelaavaa Málagaa. Keko on pelipaikaltaan keskikentän oikea laitalinkki.


title: Sergio Gontán

text: Keko teki ensiesiintymisensä kasvattajaseuransa Atlético Madridin edustusjoukkueessa lokakuussa 2008, kun hän korvasi vaihtopelaajana Diego Forlánin Espanjan cupin neljännen kierroksen ottelussa kolmanneksi korkeimmalla sarjatasolla pelaavaa Orihuelaa vastaan. Ensimmäisen liigaottelun Keko sai nimiinsä seuraavan vuoden syyskuussa, kun hän tuli niin ikään vaihdosta peliin toisella puoliajalla Atléticon kotiottelussa Racing Santanderia vastaan. Kauden 2009–2010 syyspuoliskolla hän pelasi pääasiassa B-joukkueessa. Tammikuussa 2010 Atlético lainasi Kekon Valladolidiin loppukauden ajaksi. Saman vuoden kesäkuussa hän siirtyi lainasopimuksella sarjaporrasta alemmas FC Cartagenaan, jossa hänen oli tarkoitus pelata koko alkava kausi. Tammikuussa 2011 Keko kuitenkin liittyi uudella lainasopimuksella Gironan vahvuuteen. Lainalta paluun jälkeen neuvottelut jatkosopimuksesta Atléticon kanssa kariutuivat ja Keko solmi kolmivuotisen sopimuksen italialaisen Catanian kanssa.


title: Sergio Gontán

text: Kaudella 2011–2012 Keko ei saanut Cataniassa peliaikaa ja hänet lainattiin kauden kevätpuoliskon ajaksi Serie B:ssä pelaavaan Grosseton joukkueeseen. Hän pelasi ensimmäisen ottelunsa Catanian paidassa joulukuussa 2012 Parmaa vastaan pelatussa Italian cupin puolivälierässä, jonka Catania voitti rangaistuspotkukilpailussa. Kekon ensimmäinen liigaottelu sekä ensimmäinen pääsarjamaali Italiassa nähtiin helmikuussa 2013 niin ikään Parmaa vastaan pelatussa ottelussa.


title: Sergio Gontán

text: Kesällä 2014 Keko palasi kotimaahansa ja liittyi toisella sarjaportaalla pelaavaan Albaceteen. Onnistuneen paluukauden jälkeen hän solmi kaksivuotisen sopimuksen pääsarjassa pelaavan Eibarin kanssa. Nykyiseen seuraansa hän siirtyi kesäkuussa 2016.


title: Sergio Gontán

text: Keko on edustanut Espanjaa eri ikäkausimaajoukkueissa. Hän toimi Espanjan alle 19-vuotiaiden maajoukkueen kapteenina kesällä 2010 Ranskassa pelattavassa ikäluokan EM-turnauksessa. Espanja sijoittui turnauksessa lopulta toiseksi. Keko pelasi kaikkiaan viidessä ottelussa ja teki yhden maalin.


title: Liechtenstein olympialaisissa

text: Liechtenstein on osallistunut olympialaisiin vuodesta 1936 lähtien. Se on saavuttanut yhteensä kymmenen mitalia, kaikki alppihiihdossa. Liechtenstein on ainoa maa, joka on saanut mitaleita talviolympialaisista, mutta ei kesäolympialaisista.


title: Liechtenstein olympialaisissa

text: Liechtensteinin ainoa olympiavoittaja on Hanni Wenzel, joka saavutti Lake Placidissa 1980 kultaa pujottelussa ja suurpujottelussa sekä hopeaa syöksylaskussa. Edellisissä olympialaisissa Innsbruckissa 1976 hän oli saanut pronssia pujottelussa. Hänen veljensä Andreas Wenzel sai suurpujottelussa hopeaa Lake Placidissa 1980 ja pronssia Sarajevossa 1984. Willy Frommelt sai pronssia pujottelussa Innsbruckissa 1976, samoin veljensä Paul Frommelt Calgaryssa 1988. Ursula Konzett saavutti pujottelupronssia Sarajevossa 1984 ja Tina Weirather pronssia supersuurpujottelussa Pyeongchangissa 2018.


title: Liechtenstein olympialaisissa

text: Liechtenstein on olympiahistorian menestynein maa asukaslukuun suhteutettuna.


title: Janne Savolainen

text: Janne Antero Savolainen (s. 21. tammikuuta 1969 Kuopio) on entinen suomalainen jalkapalloilija. Hän oli urallaan monipuolinen keskikenttäpelaaja. Savolaisen pääsarjadebyytti tapahtui kaudella 1989. Hän palasi uransa aikana lähes 300 Veikkausliiga-ottelua.


title: Jäähyväiset presidentille

text: Jäähyväiset presidentille on Pentti Kirstilän jännitysromaani vuodelta 1979. Komisario Hanhivaara -sarjaan kuuluva romaani kertoo poliitikkoja vihaavasta aseharrastajasta, joka päättää murhata Suomen presidentin. Vuonna 1987 sai ensi-iltansa romaaniin pohjautuva samanniminen elokuva, jonka ohjasi Matti Kassila.


title: Kai Rönkkö

text: Kai Rönkkö (s. 6. lokakuuta 1972 Vantaa) on suomalainen jalkapallovalmentaja ja entinen jalkapalloilija. Hänen pääsarjadebyyttinsä tapahtui kaudella 1997 Pietarsaaren Jarossa. Liigaotteluita häneltä löytyy myös Kuopion Palloseuran miehistössä. Kings Kuopiossa pelatessaan Rönkkö toimi pelaajavalmentajana seitsemän kauden ajan. Kaudella 2010 Rönkkö toimii myös Siilinjärven Palloseuran päävalmentajana. Tässä toimessa hän jatkoi myös kaudella 2011. Nykyään Rönkkö toimii KuPS:n E-junioreiden edustusjoukkueen valmentajana.


title: Fábio Coentrão

text: Fábio Alexandre da Silva Coentrão (s. 11. maaliskuuta 1988 Vila do Conde) on portugalilainen jalkapalloilija. Hän edustaa portugalilaista Sporting Clube de Portugalia ja on pelipaikaltaan vasen laitapuolustaja.


title: Fábio Coentrão

text: Coentrão on Rio Aven kasvatti. Hän nousi kotikaupunkinsa edustusjoukkueeseen kaudella 2004–2005. Ensimmäiset ottelunsa hän pelasi seuraavalla kaudella. Kauden 2006–2007 aikana Coentrãon vastuu kasvoi ja hän sai enemmän peliaikaa.


title: Fábio Coentrão

text: Kauden jälkeen monet suurseurat, muun muassa Sporting, Benfica, Real Madrid, Manchester United ja Chelsea, olivat kiinnostuneita hänestä. Coentrão päätti pysyä kotimaassaan ja siirtyi heinäkuussa 2007 Benficaan. Vuonna 2007 julkaistussa nuoria lupaavia pelaajia käsittelevässä listassaan World Soccer -lehti vertasi häntä Arjen Robbeniin.


title: Fábio Coentrão

text: 1. tammikuuta 2008 vähäisestä peliajasta johtuen Coentrão siirtyi lainalle Nacionaliin kauden loppuun asti ulottuvalla sopimuksella. 5. toukokuuta 2008 hän teki kaksi maalia tulevaa mestarijoukkue Portoa vastaan.


title: Fábio Coentrão

text: Ennen kauden 2008–2009 hän oli hyvin lähellä siirtoa alankomaalaisseura Feyenoordiin, joka ei kuitenkaan toteutunut. Muutama päivä myöhemmin hän siirtyi Zaragozaan, joka oli juuri tippunut Espanjan pääsarjasta. Peliaika jäi kuitenkin espanjalaisseurassa hyvin vähällä, ja niin hän palasi lainasopimuksella kasvattajaseuraansa tammikuussa 2009.


title: Fábio Coentrão

text: Kesällä 2009 Coentrão palasi lainan päätyttyä takaisin lissabonilaisseuraan. Hän solmi joukkueen kanssa vuoteen 2015 asti ulottuvan jatkosopimuksen, johon kuului 30 miljoonan euron purkupykälä.


title: Fábio Coentrão

text: Kauden 2009–2010 edetessä hän pelasi yhä useampia otteluita vasempana laitapuolustajana, jolle pelipaikalle hän lopulta kiintyi. 2. joulukuuta 2009 Coentrão teki ensimmäisen maalinsa UEFA:n alaisissa kilpailuissa Eurooppa-liigan lohkovaiheen ottelussa valkovenäläistä BATEa vastaan. Kokonaisuudessaan kausi sujui Coentrãon osalta erinomaisesta ja hänet valittiin Portugalin pääsarjan kauden läpimurtonsa tehneenä pelaajana.


title: Fábio Coentrão

text: 27. syyskuuta 2010 hänen onnistuttuaan vakiinnuttamaan pelipaikkansa sekä seura- että maajoukkueessaan, hänen sopimustaan jatkettiin vielä vuodella, mikä ulottui täten vuoteen 2016 asti. 2. marraskuuta 2010 hän teki kaksi maalia Mestarien liigan ottelussa ranskalaista Olympique Lyonnaisia vastaan, jonka Benfica vei nimiinsä numeroin 4–3.


title: Fábio Coentrão

text: 5. heinäkuuta 2011 Coentrão siirtyi espanjalaisjätti Real Madridiin 30 miljoonan euron siirtokorvauksella. Coentrão teki joukkueen kanssa kuusivuotisen sopimuksen. Hän teki ensiesiintymisensä Primera Divisiónissa sarjakauden 2011–2012 avauskierroksella ottelussa Zaragozaa vastaan.


title: Fábio Coentrão

text: Coentrão pelasi Real Madridissa neljän kauden ajan vaihtelevalla menestyksellä. Hän saavutti joukkueen kanssa Primera Divisiónin mestaruuden kaudella 2011–2012 sekä Copa del Reyn ja Mestarien liigan mestaruudet kaudella 2013–2014. Hän oli avauskokoonpanossa muun muassa voittoisissa Copa del Reyn ja Mestarien liigan loppuotteluissa, mutta kärsi paljon loukkaantumisista, mitkä estivät säännöllisen pelaamisen. Virallisissa otteluissa hänelle kertyi neljän kauden aikana tasan 100 esiintymistä.


title: Fábio Coentrão

text: Kaudeksi 2015–2016 Coentrão lainattiin Ranskan Ligue 1:n Monacolle.


title: Fábio Coentrão

text: Coentrão teki ensiesiintymisensä Portugalin maajoukkueessa vuoden Bosnia ja Hertsegovinaa vastaan. Portugali voitti ottelun 1–0.


title: Fábio Coentrão

text: Hänet valittiin Portugalin joukkueeseen vuoden 2010 MM-kilpailuihin. Hän pelasi turnauksen kaikissa otteluissa, jossa Portugali selviytyi neljännesvälieriin häviten siellä Espanjalle numeroin 0–1. 10. elokuuta 2011 hän teki ensimmäisen maalinsa maajoukkueessa ottelussa Luxemburgia vastaan.


title: Fábio Coentrão

text: Seurajoukkue


title: Indusoitu pluripotentti kantasolu

text: Indusoidut pluripotentit kantasolut (iPSC = ) ovat keinotekoisesti ei-pluripotentista solusta, tyypillisesti aikuisen somaattisesta solusta, indusoidulla tiettyjen geenien ”pakotetulla” ekspressoimisella tuotettu pluripotentin kantasolun tyyppi. Pluripotentti solu tarkoittaa useakykyistä solua eli solua, joka kykenee erilaistumaan miksi tahansa aikuisen yksilön elimistön kudokseksi, paitsi ekstraembryonaaliseksi kudokseksi (sikiökalvo).


title: Indusoitu pluripotentti kantasolu

text: Indusoitujen pluripotenttien kantasolujen uskotaan olevan identtisiä luonnollisten pluripotenttien solujen, kuten alkion kantasolun, kanssa monessa suhteessa, kuten tiettyjen kantasolugeenien ekspressoimisen, proteiinien, kromatiinin metylaatiomallien, kahdentumisajan, alkion kantasoluaggregaattien muodostumisen, teratooman muodostumisen, kimeerien muodostumisen ja erilaistumiskyvyn suhteen, mutta niiden täydellinen suhteellisuus luonnollisiin pluripotentteihin kantasoluihin on vielä arvioitavana.


title: Indusoitu pluripotentti kantasolu

text: Indusoituja pluripotentteja kantasoluja tuotettiin ensimmäisen kerran vuonna 2006 hiiren soluista ja vuonna 2007 ihmisen soluista. iPSC:jen tuottamista on pidetty tärkeänä saavutuksena kantasolututkimuksessa, koska se mahdollistaa tutkijoille pluripotenttien kantasolujen saamisen ilman ristiriitaista alkioiden käyttöä. iPSC:t ovat tärkeitä tutkimuksessa ja niillä on monia potentiaalisia terapeuttisia käyttömahdollisuuksia.


title: Indusoitu pluripotentti kantasolu

text: Riippuen käytetyistä menetelmistä aikuisen solujen uudelleenohjelmointi iPSC:jen tuottamiseksi voi aiheuttaa merkittäviä riskejä, jotka voisivat rajoittaa niiden käyttöä ihmisille. Esimerkiksi virusten käyttö solujen genomin muuttamiseen voi potentiaalisesti käynnistää syöpää aiheuttavien geenien tai onkogeenien ekspression. Helmikuussa 2008 Cell-nimisessä tieteellisessä lehdessä julkaistiin mullistavia löydöksiä, kun tutkijat ilmoittivat kehittäneensä tekniikan, jolla voisi poistaa onkogeenit pluripotentiaalisuuden induktion jälkeen. Siten iPSC:jen käyttömahdollisuudet ihmisen sairauksien hoidossa kasvaisivat. Myöhemmin huhtikuussa 2009 Sheng Dingin ryhmä La Jollassa Kaliforniassa kykeni osoittamaan, että iPSC:jen tuottaminen on mahdollista ilman mitään aikuisen solun geneettistä muuttamista: solujen toistunut käsittely tietyillä proteiineilla polyarginiiniankkureiden kautta soluihin kanavoiden oli riittävää indusoimaan pluripotentiaalisuuden. Tällä tavoin kehitettyjen iPSC:jen akronyymi on piPSC () eli proteiini-indusoidut pluripotentit kantasolut.


title: Jare Henrik Tiihonen (DVD)

text: Cheek – Jare Henrik Tiihonen on lahtelaisen rap-artisti Cheekin 19. marraskuuta 2009 julkaistu DVD. Levy sisältää muun muassa Tavastialla 30. syyskuuta pidettyjen Kultalevy-bileiden aikana taltioidun keikan, Cheekin kuusi viimeisintä musiikkivideota, dokumentin sekä kuvamateriaalia.


title: Jare Henrik Tiihonen (DVD)

text: DVD nousi Suomen virallisen DVD-listan toiselle sijalle, ja pysyi listalla yhteensä 6 viikkoa.


title: Nettop

text: Nettop on edullinen ja pienikokoinen pöytätietokone, jossa käytetään minikannettaville kehitettyä vähävirtaista ja suorituskyvyltään keskivertoa tekniikkaa, kuten Intel Atom -prosessoreita. "Nettop" on sulautuma ("portmanteau") englannin sanoista "internet" ja "desktop". Nettopit on tarkoitettu kevyeen peruskäyttöön, kuten internet-selailuun, tekstinkäsittelyyn ja multimedian toistoon. Varsinkin Nvidian Ion-piirisarjalla varustettuja nettoppeja voidaan hyödyntää kotiteatterijärjestelmissä, koska ne kykenevät sujuvaan teräväpiirtotoistoon.


title: Nettop

text: Esimerkkejä nettopeista ovat Linutopin "Linutop 1", Asuksen "Eee Box", ASRockin "Ion 330" ja Acerin "Aspire Revo".


title: Impetigo (yhtye)

text: Impetigo on yhdysvaltalainen goregrind-yhtye, joka on perustettu vuonna 1987.


title: Firmus

text: Firmus (hallitsijanimeltään "Firmus perpertuus victor semper Augustus", k. 374 tai 375) oli roomalainen sotilas ja usurpaattori, joka julistautui Rooman keisariksi Mauretaniassa vuonna 372 keisari Valentinianus I:n hallituskaudella.


title: Firmus

text: Hän oli maurilaisen ruhtinaan Nubelin poika, ja toimi Valentinianuksen alaisena Mauretanian rajajoukkojen komentajana, "dux Mauretaniae", julistautuessaan augustukseksi vuonna 372. Piirtokirjoituksissaan Firmus toteaa olevansa "perpertuus victor semper augustus", . Tästä huolimatta roomalainen sotapäällikkö, ratsuväenkomentaja Flavius Theodosius, myöhemmän keisari Theodosius Suuren isä, kukisti hänet jo vuoden tai viimeistään kahden kuluttua.


title: Firmus

text: Kukistumisensa jälkeen Firmus teki luultavasti itsemurhan vuonna 374 tai 375. Hänellä oli viisi veljeä, joista vanhin, nimeltään Gildo, loi myöhemmin menestyksekkään sotilasuran Rooman armeijassa.


title: V- ja W-luokka

text: V- ja W-luokat olivat Britannian Kuninkaallisen laivaston () hävittäjäluokkia, jotka muodostuivat todellisuudessa seitsemästä lähes samanlaisesta ensimmäisen maailmansodan laivaston kriisiohjelmana tilatusta luokasta. Aikanaan alukset olivat voimakkaimpia ja moderneimpia tyyppinsä aluksia maailmassa, joten ne määrittivät hävittäjäalusten kehityksen muissa maissa. Pääosa brittitelakoiden tuotannosta meni sodan jälkeen vientiin niiltä tilatut alukset pohjautuivat näiden luokkien aluksiin.


title: V- ja W-luokka

text: Alukset kerkesivät ensimmäisen maailmansodan lopun taisteluihin ja sotien välillä luokkien alukset muodostivat laivaston hävittäjälaivueiden rungon aina 1930-luvun alkuun saakka. 1930-luvun puolessa välissä pääosa luokan aluksista oli varastoitu reserviin. Toisen maailmansodan alkaessa alukset palasivat palvelukseen ja palvelivat elintärkeässä saattueiden suojaamisessa.


title: V- ja W-luokka

text: Uudet R-luokan alukset osoittautuivat vanhoja laivueenjohtajia nopeammiksi ja tehokkaammiksi, joten Kuninkaallisen laivaston suunnittelutoimisto aloitti uuden 34 solmun nopeuteen kykenevän laivueenjohtajan suunnittelun. Suunnittelutyön tuloksena valmistui huhtikuussa 1916 alus, joka aseistukseltaan muistutti Parker-luokan laivueenjohtajia lisättynä takakannen toisella tornilla. Aluksen majoitustilat olivat paremmat ja sen komentosiltaa oli siirretty viitisen metriä taaemmas kokonaispituuden kuitenkin lyhetessä saman verran.